hotchpotch/miracl-hf-unified huggingface dataset:
నన్నారి షర్బత్
నన్నారి షర్బత్ ఒక శీతల పానీయము. ఇది రాయలసీమలో ఎక్కువగా లబిస్తుంది.
ఈ షర్బత్ తయారీకి ముడి పదార్థం వట్టివేర్ల నుండి లభిస్తుంది.రాయలసీమలో ఎక్కువగా లభించే వనమూలికలలో వట్టివేరు ఒకటి.రాయలసీమలో ఎక్కువగా పెరిగే వనమూలికల చెట్లలో సుగంధిపాల చెట్టు ఒకటి.ఈ సుగంధి పాల చెట్టు వేర్లు ఒక తీగలాగా చెట్టు మొదట్లో పెరిగి భూమిలోకి వెళతాయి.ఈ వేర్లు ఆరోగ్యానికి చాలా మంచివని అయుర్వేదం చెప్తోంది.శరీర ఉష్ణోగ్రతను తగ్గించేందుకు పండ్లు,చెట్టు వేర్లు కూడా ఉపయోగపడతాయి.అలా ఉపయోగపడే వేర్లున్న చెట్టు సుగంధపాల .కడప జిల్లాలోని బద్వేలు, రాజంపేట, సిద్ధవటం మొదలైన ప్రాంతాలలో ఈ సుగంధపాల చెట్లు ఎక్కువగా ఉన్నాయి. 
ఒకప్పుడు కడపజిల్లాలో మాత్రమే దొరికే ఈ నన్నారి ద్రవము ఇప్పుడు మిగిలిన జిల్లాలకి విస్తరించింది.అన్నిచోట్లా దొరుకుతోంది ఈ నన్నారి షర్బత్.కానీ రాయలసీమలో దొరికే నన్నారి షర్బత్ రుచిముందు ఇవి అంతపేరు తెచ్చుకోలేదు.షర్బత్ అంటే నన్నారి షర్బత్ అదీ రాయలసీమ మాత్రమే అనేంత పేరు తెచ్చుకున్న ఈ నన్నారి షర్బత్ ని ఒకసారి తాగితే వదిలిపెట్టరు
రచ్చబండ (నాటిక)
రచ్చబండ (నాటిక) గ్రామీణ నేపథ్యంలో వచ్చిన సాంఘిక నాటిక. ఈ నాటికను ప్రముఖ రచయిత రావుల పుల్లాచారి రచించగా గోవాడ క్రియేషన్స్‌ అసోసియేషన్‌ నిర్వహణలో నటుడు దర్శకుడైన వెంకట్ గోవాడ దర్శకత్వం వహించాడు.
ఐదెకరాల అసామిగా ఉన్న పిల్లలమర్రి పెద్దమల్లయ్య అనుకోని పరిస్థితుల్లో అప్పులపాలై, పొట్టకూటికోసం బర్లను కాస్తుంటాడు. అటువంటి సందర్భంలో ఊరు మోతుబరి భద్రయ్య బర్రె ఆయన దొడ్ల చావట్ల నుండి తప్పించుకుపోతుంది. ఆ బర్రెను పట్నంలో ఉన్న తన కొడుకుకు రవాణాచేసి, అమ్ముకున్నాడని పిల్లలమర్రి పెద్దమల్లయ్య మీద నింద వేస్తాడు. అంతేకాకుండా పిల్లలమర్రి పెద్దమల్లయ్యను రచ్చబండ దగ్గర పంచాయితి పిలుస్తాడు.
పెద్ద మనుషులు రచ్చబండ దగ్గరకి చేరగానే పక్క ఊరిలో కట్టేసిన బర్రె తిరిగొస్తుంది. కానీ అప్పటికే, చెయ్యని నేరానికి నిందపడ్డ మల్లయ్య కృంగిపోయి, అవమాన భారంతో చచ్చిపోతాడు. మల్లయ్య శవాన్ని రచ్చబండ దగ్గరకి తీసుకురావడం, బర్రె ఆ శవం దగ్గరికి వెళ్లడంతో నాటిక ముగుస్తుంది.
పిల్లలమర్రి పెద్దమల్లయ్య - మల్లేశ్ బలష్టు, మల్లికాంబ - సురభి ప్రభావతి, భద్రయ్య - మురళీధర్ గౌడ్, దుర్గయ్య - జి.ఎల్. కుమార్, లింగయ్య - లేఖానందస్వామి, శివయ్య - చేగోండి చంద్రశేఖర్, ఎర్రన్న - శ్రీనివాస్ రేణిగుంట్ల, వ్యక్తులు - ప్రణయ్‌రాజ్ వంగరి, హనుమంతరాయుడు, సతీష్ వీరబోయిన, నిఖిల్ జాకబ్ తాటిపర్తి, గిరిబాబు దేవులపల్లి, సుధాకర్ తేళ్ళ, బెజాడు పర్వతాలు, రవీందర్, మధు, హనుమాన్, నరేందర్, బల్ల హను.
పోతుకుంట న్యూకాలని
పోతుకుంట గ్రామపంచాయితి లో కొత్తగా ఏర్పడిన కాలని "న్యూకాలని " ( ఇందిరమ్మకాలని ) అని అంటారు.
ఈ కాలని 2007 సంవత్సరంలో అప్పటి కాంగ్రేస్ వైయస్ రాజశేకర్ రెడ్డి ప్రభుత్వం పేదలకు 364 ప్లాట్లు ఒకొక్కరికి 2 సెంట్ల స్థలం ఇచ్చి హౌసిగ్ తరపన కొంత డబ్బు ఇచ్చి కాలనీ లో ఇండ్లు నిర్మించడం జరిగింది.
ఈ కాలనీ లో జనాభా సుమారుగా 700 మంది వరకూ ఉంటారు.
ఓటర్లు 500 మంది ఉంటారు. న్యూకాలని లో 200 ఇండ్లు నివాసం ఉంటున్నారు.
ఈ కాలని లో కరెంట్ సౌకర్యం బాగా కల్పంచారు అదేవిదంగా నీటి సౌకర్యం కోసం 2 బోర్లు వేయించి ఆ నీటిని నీటి ట్యాంకుల ద్వార
ప్రజల పట్టుకోవడం జరుగుతుంది. అదేవిదంగా కాలనిలో తాగునీటి అవసరాల కోసం శ్రీ భగవాన్ సత్యసాయిబాబా నీటిని 3 సిస్టంల
( ట్యాంక్ ) ద్వార నీటిని అందిస్తున్నారు.
2014 లో ఈ కాలని లో ఒక అందమైన శ్రీ కోదండ సీతారామస్వామి గుడి ని నిర్మించడం జరిగింది శ్రీరామ నవమి రోజు గొప్ఫగా
ఊరేగింపు జరుగుతుంది అదేవిదంగా 2013 ముస్లిం సోదరులు ఒక మసీదు నిర్మించు కోన్నారు
ఈ కాలని కుణుతూరు పోతుకుంట మద్య లో ఉంటుంది కాలని లో ప్రతి ఇంటి ముందర చెట్లు పెంచుకొన్నారు
ఈ చెట్ల మద్య కాలని ఎంతో ముచ్చటగా ఉంటుంది.,
ఈ కాలని ప్రజలు వ్యవసాయం పనులు చేనేత పనుల మీద జీవనం సాగిస్తూ ఉంటారు
పర్వీన్ సుల్తానా
బేగమ్‌ పర్వీన్ సుల్తానా (అస్సామీ: বেগম পাৰৱীন চুলতানা) (జననం 10 జూలై 1950) పటియాలా ఘరానాకు చెందిన ఒక అస్సామీ హిందుస్తానీ గాయని. ఈమె భారత ప్రభుత్వంచే పద్మశ్రీ (1976), పద్మభూషణ్ (2014) పురస్కారాలను,కేంద్ర సంగీత నాటక అకాడమీ వారీచే సంగీత నాటక అకాడమీ అవార్డ్ (1998)ను అందుకుంది.
ఈమె అస్సాం రాష్ట్రానికి చెందిన నాగావ్ పట్టణంలో ఇక్రముల్ మాజిద్ (ఆఫ్ఘనిస్తాన్ దేశస్థుడు) మరియు మరూఫా బేగం (ఇరానీ) దంపతులకు జన్మించింది. ఈమె పూర్వీకులు ఆఫ్ఘనిస్తాన్‌కు చెందిన వారైనా ఇరాన్ దేశానికి వలస వెళ్ళారు. ఈమె పసివయసులో తండ్రి ఒడిలో కూనిరాగాలు తీయడం గమనించిన తల్లి ఈమెకు సంగీతం నేర్పమని తన భర్తను కోరింది. ఆ విధంగా ఈమె తండ్రి ఈమెకు తొలి సంగీత గురువు అయ్యాడు. అతడు ఈమెకు లతా మంగేష్కర్ వంటి భారతీయ శాస్త్రీయ సంగీతజ్ఞుల పాటలను వినింపించేవాడు. ఈమె తన తాత మొహమ్మద్ నజీఫ్ ఖాన్ వద్ద కూడా కొంత సంగీతాన్ని అభ్యసించింది. పిమ్మట ఈమె బీరేంద్ర కుమార్ ఫుకన్, హీరేన్ శర్మల వద్ద సంగీతాన్ని నేర్చుకుంది. తరువాత తండ్రి ప్రోద్బలం మీద బెంగాల్‌కు చెందిన పండిట్ చిన్మయ్ లాహిరి వద్ద సంగీత సాధన చేసింది. ఒకరోజు పర్వీన్ పండిట్ చిన్మయ్ లాహిరి ఇంటిలో తన తరువాతి గురువు మరియు కాబోయే భర్త దిల్షాద్ ఖాన్ ను కలిసింది. తరువాత అతడు ఈమెను తన శిష్యురాలిగా అంగీకరించాడు. ఆఫ్ఘనిస్తాన్‌లో జరిగిన ఒక సంగీతోత్సవంలో ఈమె మొదటిసారి దిల్షాద్ ఖాన్‌తో కలిసి జుగల్‌బందీని ప్రదర్శించింది.
ఈమె తన 12వ యేట 1962లో తొలి సంగీత కచేరీని ఇచ్చింది. 1965 నుండి సంగీతాన్ని రికార్డింగ్ చేస్తున్నది. అబ్దుల్ మాజిద్ తీసిన "మొరొం తృష్ణ" అనే అస్సామీ సినిమాతో సంగీతాన్ని వృత్తిగా స్వీకరించింది. ఈమె గదర్, ఖుద్రత్, దో బూంద్ పాని, పాకీజా మొదలైన బాలీవుడ్ సినిమాలకు, ఇంకా చాలా అస్సామీ చిత్రాలకు నేపథ్య సంగీతాన్ని అందించింది. విక్రం భట్ తీసిన 1920 అనే సినిమాకు థీమ్‌ సాంగ్ పాడింది.
ఈమె హెచ్.ఎం.వి., పాలిడార్, మ్యూజిక్ ఇండియా, భారత్ రికార్డ్స్, ఆవిడ్స్, మ్యాగ్నాసౌండ్, సోనోడిస్క్, అమీగో వంటి రికార్డింగు సంస్థలలో పాడి అనేక ఆల్బమ్‌లను వెలువరించింది.
ఈమెకు 25 సంవత్సరాల వయసులోనే 1976లో పద్మశ్రీ పురస్కారం లభించింది.
ఈమె ఉస్తాద్ దిల్షాద్ ఖాన్ ను వివాహం చేసుకుని ముంబైలో నివసిస్తున్నది. ఈ దంపతులకు ఒక కుమార్తె ఉంది.ఈమె పాడిన పాటలున్న సినిమాల పాక్షిక జాబితా:
ఇంద్రకంటి ఇందిరాబాల
ఇంద్రకంటి ఇందిరాబాల హరికథ కళాకారిణి. ఆమె ఆల్ ఇండియా రేడియో మరియు టెలివిజన్ లలో ఎ1 గ్రేడ్ ఆర్టిస్టు, తిరుపతి తిరుమల దేవస్థాన నాదనెరజాణ మరియు రాష్ట్ర కళా నిరజాణ పురస్కార గ్రహీత.
ఇందిరాబాల 1946, మార్చి 3న ఇంద్రకంటి సత్యనారాయణ, శకుంతలమ్మ దంపతులకు చోడవరం లో జన్మించింది. స్వగ్రామైన విశాఖపట్టణం జిల్లా మాడుగుల లో ఎనిమిదవ తరగతి వరకు చదువుకున్నారు.
ఇందిరాబాల మేనమామైన హరినాథ్ బాబాతో వివాహం జరిగింది. హరినాథ్ బాబా కుటింబికులు అభ్యంతరం చెప్పినా, దండకారుణ్య ప్రాజెక్టులో ఉన్న టైపిస్టు ఉద్యోగాన్ని వదిలేసి, తన అక్క ఇంటికి వచ్చి కుటుంబానికి అండగా ఉన్నాడు.
ఇందిరాబాల తండ్రి సత్యనారాయణ హరికథా కళాకారుడు. ఆరేళ్ళ వయసులో తండ్రి హరికథలు చెపుతుంటే, మధ్యమధ్యలో వచ్చి పాటలు పాడుతూ నృత్యాలు చేస్తుండేది. పదేళ్ళ వయసులో శ్రీకృష్ణ జననం హరికథ నేర్చుకొని, పన్నెండేళ్ళ వయసులో వడ్డాది శ్రీ వెంకటేశ్వరుని సన్నిధిలో తొలి హరికథా గానం చేసింది.
ఇందిరాబాల పదిహేను సంవత్సరాల వయసులోనే తండ్రి గుండెపోటుతో చనిపోవడంతో, కుంటుబ బాధ్యత ఈవిడపై పడింది. తండ్రి వారసత్వంగా వచ్చిన హరికథగానంతో కుటుంబాన్ని పోషించింది.
1965 నుంచి 25 సంవత్సరాలపాటు రాష్ట్ర రాష్ట్రేతర ప్రాంతాలలో ఇందిరాబాల హరికథలను చెప్పింది. కోస్తా ప్రాంతంలో ఎక్కడ పండగలు, ఉత్సవాలు, జాతరలు, శుభకార్యాలైనా ఇందిరాబాల హరికథాగానం ఉండితీరాల్సిందే. తన జీవితకాలంలో 25వేల హరికథా ప్రదర్శనలు ఇచ్చింది.
ఇందిరాబాల హరికథ గానాన్ని హరినాథ్ బాబా, సోదరుడు మూర్తి, చెల్లెలు కళ్యాణిలకు కూడా నేర్పించింది. హరినాథ్ బాబా రెండు దశాబ్ధాలపాటు ఎనమిదివేల ప్రదర్శనలు ఇచ్చాడు. కథా గాన కళా చతుర అనే బిరుదును కూడా పొందాడు.
సత్కారాలు
బిరుదులు
ఇందిరాబాల 2012, ఫిబ్రవరి 12న మరణించారు.
మోగుబాయి కుర్దికర్
"గాన తపస్విని" మోగుబాయి కుర్దికర్ (జులై 15, 1904 – 2001 ఫిబ్రవరి 10) ప్రముఖ హిందుస్థానీ సంప్రదాయ సంగీత కళాకారిణి. హిందుస్థానీ సంగీతంలోని జైపూర్-అత్రౌలీ ఘరానా సంప్రదాయానికి చెందిన గాయకురాలు ఆమె.
పోర్చ్యుగీస్ పాలనలోని గోవాలో కుర్దీ గ్రామంలో గోవన్ మరాఠా కుటుంబంలో జన్మించింది మోగుబాయి. 1913లో, ఆమెకు తొమ్మిదేళ్ళ వయసులో ఉన్నప్పుడు, ఆమె తల్లి జయశ్రీబాయి జంబౌలింలోని ఒక గుడిలో ఉండే పూజారి దగ్గర సంగీతం నేర్చుకునేందుకు చేర్చింది. ఆ తరువాత మోగుబాయిని చంద్రేశ్వర్ భూతనాథ్ సంగీత మండలీ అనే ట్రావెలింగ్ నాటక కంపెనీలో చేర్చింది ఆమె తల్లి. ఆ కంపెనీలో మోగుబాయి నటిగా పనిచేసింది.
ఆమె ఆ నాటక మండలిలో పనిచేసేటప్పుడు, 1914లో మోగు తల్లి మరణించింది. కొందరి ప్రకారం ఆమె తల్లి మరణశయ్యపై ఉన్నప్పుడు, మోగు ప్రముఖ గాయకురాలు కావాలని కోరిందనీ, అదే ఆమె తల్లి చివరి కోరిక. ఆ తరువాత కొన్నాళ్ళకే ఆ నాటక సమాజం దివాళా తీయడంతో, దానికి ప్రత్యర్థి అయిన సతర్కర్ స్ట్రీ సంగీత మండలి మోగును నటిగా తీసుకుంది.
నాయకురాలు నాగమ్మ (నాటకం)
నాయకురాలు నాగమ్మ నాటకం చారిత్రక ప్రయోగాత్మక నాటకం. గుంటూరు జిల్లా, పిడుగురాళ్ల కు చెందిన వైహెచ్‌కే.మోహనరావు రచించిన పుస్తకాన్ని ఉత్తమనాటక రచయితగా బహుమతి అందుకున్న ఎ.ఎస్.నారాయణబాబు నాటకీకరించగా, డా. కోట్ల హనుమంతరావు దర్శకత్వం వహించారు. 
800 సంవత్సరాల క్రితం కరీంనగర్ జిల్లా, పెగడపల్లి మండలం ఆరవెల్లి గ్రామంలో నాగమ్మ జన్మించింది. ఇప్పటికీ నాగమ్మ నివసించిన ఇల్లు ఆ గ్రామంలో ఉంది. ఆ ఇంటిని నాగమ్మ గుడిగా స్థానికులు భావిస్తారు. ఆరవెల్లి గ్రామంలో పుట్టి పల్నాటి సమైక్యత కోసం అహర్నిశలు కృషి చేసిన స్త్రీమూర్తి కథయిది. చరిత్రలోనే నాగమ్మ తొలి దేశీయ మహిళా మంత్రిగా పేరొందింది. 12వ శతాబ్దంలో ఆడది గడపదాటరాదన్న కట్టడిదాటి, సహగమనం తృణీకరించి భర్తను, తండ్రిని, మేనమామను కోల్పోయిన నాగమ్మ ప్రజలకోసం, పల్నాటి శ్రేయస్సు కోసం మంత్రిగా బాధ్యతలు స్వీకరించింది. పురుషాధిక్య సమాజానికి అదినచ్చలేదు. అందుకే ఆమెపై దుర్మార్గపు ప్రచారం జరిపి పగలు, పంతాలతో పల్నాడును విచ్చిన్నంచేసిందని ప్రచారం చేశారు. కానీ నిజంగా నాగమ్మ పల్నాడుకు చేసిన 
సేవలు, రాజ్యాభివృద్ధి, పొరుగు రాజ్యాలతో మైత్రిని మరిచారు. వందమంది యోధులతో సమానమైన నాగమ్మ మేధస్సు ఆమోఘం. పల్నాడు యుద్ధం వల్ల ఎందరో ఆడకూతుర్లు పసుపు కుంకుమలు కోల్పోతారని తానే తగ్గి బ్రహ్మనాయని షరతులకు తలొగ్గి సంధికై ప్రయత్నించింది. పల్నాడుకు శత్రువుల బెడద వదిలించి నలగాముని అఖండ పల్నాడుకు రాజుని చేసి తన శేషజీవితాన్ని స్వగ్రామమైన ఆరవెల్లి కి వెళ్లి అచ్చట గడుపుతూ ప్రజలకు ఆరాధ్య దైవమై గుడిలో దేవత అయింది.
నాగమ్మ - శ్రీమతి రోహిణి ప్రసాద్, బ్రహ్మనాయుడు - మేకా రామకృష్ణ, అనుగురాజు - జి. సత్యనారాయణ, నలగామరాజు - జితేంద్ర, నరసింగరాజు జంగం - డా. ఆంథోని రాజ్, రామిరెడ్డి - మోహన్ సేనాపతి, గోపన్న గురువు - డా. శ్రీధర్, జగ్గారెడ్డి - డా. హరిశ్చంద్ర రాయల, కోడిపుంజు - అజయ్ మంకెనపల్లి, అలరాజు - సురేష్, చిన్ననాగమ్మ - సన్నిధి, దొడ్డనాయుడు - రవి, బాలచంద్రుడు - వంశీ, కన్నమదాసు - భాస్కర్, వృద్ధురాలు - శాంతాదేవి, కోడలు - జయశ్రీ, రేఖ, కొడుకు - అమర్, పేరిందేల - అనుషా, కొమ్మరాజు - సతీష్, దొంగల నాయకులు - ఎల్. వెంకటేశ్వర్లు, దొంగలు - శివ, శ్రీనివాస్, ప్రభాకర్, పవన్, పర్వతాలు, సాయిరాం, సూత్రధారులు - డా. కోట్ల హనుమంతరావు, ముస్తఫా, భానుప్రకాశ్, వంశీ, మనోహర్, సురేష్, అజయ్ మంకెనపల్లి.
రంగోద్ధీపనం - సురభి సంతోష్, పి. కొండల్ రెడ్డి, ఆహార్యం - డా. హరిశ్చంద్ర రాయల, దుస్తులు - శ్రీమతి రత్నామాధవ్, రంగాలంకరణ - క్రాంతి, మారయ్య మల్లం, సంగీతం - శ్రీనాథ్.
షర్మిలా ఠాగూర్
షర్మిలా ఠాగూర్ (బేగం ఆయేషా సుల్తానాగా ప్రసిద్ధి, జననం 1944 డిసెంబరు 8) ఒక భారతీయ చలనచిత్ర నటీమణి. హిందీ సినిమాల ద్వారా ఎక్కువగా పేరు సంపాదించిన ఈమెకు రెండు భారత జాతీయ చలనచిత్ర పురస్కారాలు, రెండు ఫిల్మ్‌ఫేర్ పురస్కారాలు లభించాయి. ఈమె ఇండియన్ ఫిల్మ్‌ సెన్సార్ బోర్డు అధ్యక్షురాలిగా అక్టోబరు 2004 - మార్చి 2011ల మధ్య పనిచేసింది. డిసెంబరు 2005లో ఈమెను యూనిసెఫ్ గుడ్‌విల్ ఎంబాసిడార్‌గా ఎన్నుకున్నారు. ఈమె 2009లో జరిగిన కేన్స్ ఫిలిం ఫెస్టివల్‌కు జ్యూరీ సభ్యురాలిగా వ్యవహరించింది. 2013లో ఈమెకు భారత ప్రభుత్వం పద్మ భూషణ్ పురస్కారాన్ని ఇచ్చింది.
షర్మిలా ఠాగూర్ డిసెంబరు 8, 1944న హైదరాబాదులో గీతీంద్రనాథ్ ఠాగూర్, ఇరా బారువా దంపతులకు జన్మించింది.
ఈమె తన తల్లిదండ్రుల ముగ్గురు సంతానంలో పెద్ద కుమార్తె. ఈమె చెల్లెళ్లు ఓయిండ్రిలా కుందా, రొమీలా సేన్‌లు. పెద్ద చెల్లెలు ఓయిండ్రిలా ఈ కుటుంబం నుండి మొట్టమొదటి సినిమా నటి. ఆమె తపన్ సిన్హా తీసిన కాబూలీవాలా సినిమాలో మిని అనే పాత్రలో బాలనటిగా ఒకే ఒక సినిమాలో నటించింది. పెరిగి పెద్ద అయ్యాక అమె అంతర్జాతీయ బ్రిడ్జ్ క్రీడాకారిణిగా రాణించింది. ఇక రెండవ చెల్లెలు రొమీలా సేన్ బ్రిటానియా ఇండస్ట్రీస్ లో ఛీఫ్ ఆపరేటింగ్ ఆఫీసర్ గా పనిచేసింది.
ఈమె కలకత్తాలోని సెయింట్ జాన్స్ డయాసిస్ గర్ల్స్ హైయర్ సెకండరీ స్కూలులోను, లోరెటో కాన్వెంటులోను చదివింది. ఈమె తన 13వ యేటనే సినీరంగ ప్రవేశం చేయడంతో చదువు పట్ల ఏకాగ్రత నిలుపలేక పోయింది. తన తండ్రి సలహాతో చదువుకు స్వస్తి చెప్పి సినిమానటన వైపు తన దృష్టిని సారించింది.
షర్మిలా ఠాగూర్ నటిగా తన ప్రస్థానాన్ని 1959లో సత్యజిత్ రే తీసిన బెంగాలీ సినిమా "అపుర్ సంసార్"లో "అపర్ణ" పాత్రద్వారా ప్రారంభించింది. తరువాత ఈమె శక్తి సామంతా 1964లో తీసిన "కాశ్మీర్ కీ కలీ" చిత్రంలో కనిపించింది.
తరువాత శక్తి సామంతా ఈమెతో అనేక సినిమాలు తీశాడు. వాటిలో 1967లో వచ్చిన "యాన్ ఈవినింగ్ ఇన్ ప్యారిస్" ఒకటి. ఈ చిత్రంలో షర్మిలా ఠాగూర్ బికిని దుస్తుల్లో కనిపిస్తుంది. ఒక భారతీయ సినిమా నటి బికిని ధరించి నటించడం ఇదే తొలి సారి. 
. ఈమె 1968లో ఫిల్మ్‌ఫేర్ మేగజైన్ కవర్ పేజీకి బికిని వేసుకుని పోజు ఇచ్చింది. కానీ ఈమె కేంద్ర సెన్సార్ బోర్డు ఛైర్ పర్సన్‌గా ఎన్నికైనప్పుడు భారతీయ సినిమాలలో కురచ దుస్తుల వినియోగం పెరిగినందుకు తన నిరసన వ్యక్తం చేసింది.
ఈమె రాజేష్ ఖన్నా, ధర్మేంద్ర, అమితాబ్ బచ్చన్, సంజీవ్ కుమార్, నసీరుద్దీన్ షా మొదలైన నటుల సరసన నటించింది. 1975లో గుల్జార్ తీసిన "మౌసమ్" చిత్రంలో ఈమె నటనకు ఉత్తమ నటిగా భారత జాతీయ చలనచిత్ర పురస్కారం దక్కింది. 2003లో గౌతం ఘోష్ తీసిన "అభర్ అరణ్యె" అనే బెంగాలీ చిత్రంలోని నటనకు ఉత్తమ సహాయనటి పురస్కారం లభించింది.
ఈమె 1969, డిసెంబర్ 27వ తేదీన పటౌడీ నవాబు, భారత క్రికెట్ జట్టు మాజీ కెప్టెన్ మన్సూర్ అలీ ఖాన్ పటౌడిని వివాహం చేసుకుంది. ఈమె ముస్లిం మతంలోనికి మారి తన పేరును ఆయేషా సుల్తానాగా మార్చుకుంది. వీరికి సైఫ్ అలీ ఖాన్ (జ.1970), సబా అలీఖాన్ (జ.1976), మరియు సోహా అలీఖాన్ (జ.1978) అనే ముగ్గురు పిల్లలు కలిగారు. మన్సూర్ అలీ ఖాన్ పటౌడి 2011, సెప్టెంబరు 22న తన 70వ యేట మరణించాడు. ఈమె 2016 ఫిబ్రవరిలో పాకిస్తాన్‌లో జరిగిన లాహోర్ లిటరేచర్ ఫెస్టవల్‌కు హాజరయ్యింది. అప్పుడు పాకిస్తాన్ ప్రధానమంతి నవాజ్ షరీఫ్ ను కలిసింది.
సుల్ఖాన్ సింగ్
సుల్ఖాన్ సింగ్ ఐ.పి.ఎస్ అధికారి. ఆయన ఉత్తర ప్రదేశ్ రాష్ట్ర డి.జి.పి గా నియమితులైనారు.
ఆయన ఉత్తర ప్రదేశ్‌ రాష్ట్ర రాజధానికి 200 కి.మీ దూరంలో గల బండా జిల్లాలోని జహర్ పూర్ గ్రామంలో లఖన్ సింగ్, కళావతి దేవి దంపతులకు 1957లో జన్మించారు. ఆయన స్థానిక పాఠశాలలో 8వ తరగతి వరకు చదివారు. తరువాత పాఠశాల విద్యను తింద్వారీ పాఠశాలలో పూర్తిచేసారు. ఇంటర్మీడియట్ విద్యను ఆదర్శ్ బజ్రంగ్ ఇంటర్ కళాలాలలో చదివారు. తరువాత రూర్కీలో సివిల్ ఇంజనీరింగ్ చేసారు. స్ట్రక్చరల్ ఇంజనీరింగ్ లో పోస్టు గ్రాడ్యుయేట్ డిప్లొమా పొందారు. ఆయన నాయశాస్త్రంలో కూడా పట్టభద్రుడు.ఆయన 1980లో మొదటిసారి తన తొలి ప్రయత్నంలోనె సివిల్ సర్వీసు పరీక్షలను పూర్తి చేసారు. ఆయన 1989 బ్యాచ్ ఐ.పి.ఎస్ అధికారి.
ఆయన 37 సంవత్సరాల సర్వీసులో నిజాయితీగా వ్యవహరించిన అధికారి. ఆయన తన సర్వీసులో 3 లక్షల విలువ జేసే 2.3 ఎకరాల పొలం, లక్నోలో వాయిదాలతో కొనుక్కున్న ఓ మూడు గదుల ఇల్లు మాత్రమే సంపాదించాడు. 
1980 కేడర్ ఐపీఎస్ అధికారి ఆయన, 2007లో ములాయంసింగ్ యాదవ్ ముఖ్యమంత్రిగా ఉన్న సమయంలో జరిగిన భారీ పోలీసు రిక్రూట్‌మెంట్ స్కాం బయటపెట్టాడు గానీ లేకపోతే ఎప్పుడో డీజీపీ అయ్యేవాడు. ఆ తరువాత ఆయనను మొత్తం నాన్ ఫోకల్ పోస్టుల్లోనే వేశారు. తరువాతి అఖిలేష్ యాదవ్ ముఖ్యమంత్రిగా ఉన్న కాలంలో 2012లో ఈ సుల్కాన్ సింగ్‌కన్నా ఎనిమిది మెట్లు కింద ఉన్న జావీద్ అహ్మద్‌ను డీజీపీగా నియమించారు. అప్పుడు అడిషనల్ డీజీ ర్యాంకులో ఉన్న ఈ సుల్కాన్ సింగ్‌ను తీసుకుపోయి ఓ డీఐజీ ర్యాంకు అధికారిని నియమించే ఓ పోలీసు ట్రెయినింగు కాలేజీలో పడేశారు. ఇక కెరీర్ అక్కడే ముగిసిపోయినట్టే అనుకున్న స్థితిలో భారతీయ జనతా పార్టీ అధికారంలోకి రావడంతో ముఖ్యమంత్రిగా ఉన్న యోగి ఆదిత్యనాథ్ ఆయనను డి.జి.పి. గా నియమించారు. ఆయనకు 2017 సెప్టెంబరు వరకు మాత్రమే పదవీకాలం ఉంది.
బోరాన్ ట్రైఫ్లోరైడ్
బోరాన్ ట్రైఫ్లోరైడ్ అనునది ఒక అకర్బన రసాయన సంయోగ పదార్ధం.బోరాన్ మరియు ఫ్లోరిన్ పరమాణువుల సంయోగం వలన ఏర్పడిన వాయు సమ్మెళన పదార్ధం.ఇది రంగులేని విష పూరిత వాయువు.దీని రసాయన ఫార్ములా BF.తడివున్న గాలిలోఈ సంయోగ పదార్ధం తెల్లని పొగలను వెలువరించును.ఇది ప్రయోజనకరమైన లేవిస్ ఆమ్లం(Lewis acid).ఇతర బోరాన్ సంయోగ పదార్థాల ఉత్పత్తిలో బోరాన్ ట్రైఫ్లోరైడ్‌కు కీలకమైన పాత్ర కలదు.
కి.శ.1808 లో జోసెప్ లోవిస్ లుస్సాక్ మరియు లోవిస్ జాక్సిష్ థెనార్డ్(Joseph Louis Gay-LussacమరియుLouis Jacques Thénard,)కనుగొన్నారు.హైడ్రోఫ్లోరిక్ ఆమ్లాన్ని ఉత్పత్తి చేయుటకై వారు కాల్సియం ఫ్లోరైడ్ ను అధిక ఉష్ణోగ్రత వద్దగాజు స్థితికి కరిగించినపుడు(vitrified)బోరాన్ ట్రైఫ్లోరైడ్ ఏర్పడినది.
బోరాన్ ట్రైఫ్లోరైడ్ అణువు త్రికోణాకారపు సమతులనిర్మాణం కల్గివున్నది
హైడ్రోఫ్లోరిక్ ఆమ్లం(HF) తో బోరాన్ ఆక్సైడ్ రసాయనచర్య వలన బోరాన్ ట్రైఫ్లోరైడ్ ఏర్పడును.
సల్ఫ్యూరిక్ ఆమ్లం మరియు ఫ్లోరైట్((CaF)రసాయన చర్య వలన కుడా హైడ్రోజన్ ఫ్లోరైడ్ ఉత్పత్తి అగును. సంవత్సరానికి అందాజుగా 2300-4500టన్నుల బోరాన్ ట్రైఫ్లోరైడ్ ఉత్పత్తి చేయబడు చున్నది.
ప్రయోగ శాలల్లో,పరిశోధన శాలల్లో డైజోనియం(diazonium)లవణాలను ఉష్ణవియోగం చెందించడం ద్వారా బోరాన్ ట్రైఫ్లోరైడ్ ఉత్పత్తి చేస్తారు.
ప్రత్నామ్యాయంగా సోడియం టెట్రాఫ్లోరోబోరేట్,బోరాన్ ట్రైఆక్సైడ్, సల్ఫ్యూరిక్ ఆమ్లాల నుండి సంశ్లేషణ చేస్తారు.
నిర్జల/అనార్ద్ర బోరాన్ ట్రైఫ్లోరైడ్ బాష్పీభవన స్థానం/ఉష్ణోగ్రత −100.3 C.మరియు క్లిష్టఉష్ణోగ్రత −12.3 C.దీనిని అందువలన ఈ రెండు ఉష్ణోగ్రతల మధ్య శీతలికరణ ద్రవస్థితిలో నిల్వ ఉంచవలయును.అలాగే దీనిని ఎక్కడికైనా రవాణా చేయునపుడు,వాహనాన్ని దీని యొక్క అంతర్గతవత్తిడిని నిలువరించు విధంగా రూపకల్పన చేయవలెను.ఎందుకనగా ఈ రసాయనాన్ని వుంచిన శీతలీకరణపరికరం విపలమైన,ఈ రసాయన పదార్ధం వత్తిడి క్లిష్టవత్తిడి 49.85బార్(4.985 MPa)కు చేరును.బోరాన్ ఫ్లోరైడ్ పదార్థాలను క్షయించు గుణం(పదార్థాలను కరిగించి,తిను గుణం)కల్గి ఉన్నది.
తేమసమక్షంలో ఇది ఉక్కు,తుప్పుపట్టని ఉక్కు/స్టెయిన్‌లెస్‌స్టీల్ లోహాలను తినివేయును.ఇది పాలి అమైడులతో,పాలి టెట్రాఫ్లోరోఇథైలిన్, polyvinylidene fluorideలతో రసాయన చర్య జరుపును
బోరాన్ ట్రైఫ్లోరైడ్ రసాయన పదార్థం అణుభారం :67.81 గ్రాములు/మోల్
బోరాన్ ట్రైఫ్లోరైడ్ యొక్క ద్రవీభవన స్థానం:-196.1°F(-127°C)
బోరాన్ ట్రైఫ్లోరైడ్ యొక్క మరుగు/బాష్పీభవన స్థానం:-148°F(−100.3°C) 
బోరాన్ ట్రైఫ్లోరైడ్ యొక్క వాయు స్థితి సాంద్రత:3.07666 గ్రాములు/లీటరు (ప్రామాణీక వత్తిడి,ఉష్ణోగ్రతలవద్ద).ద్రవస్థితిలో సాంద్రత1.57 గ్రాములు/సెం.మీ(100.4°C)
అల్యూమినియం ,గాలియం ట్రై హైలైడుల కాకుండా బోరాన్ ట్రైహాలైడులు అన్ని మోనోమెరిక్(monomer)పదార్థాలు.ఇవి వేగంగా హలైడు మార్పిడి చర్యను జరుపును.
ఈ పరస్పర హాలైడ్ మార్పిడి చర్య కారణంగా ఈమిశ్రమ హలైడులను శుద్ధరూపంలో పొందలేము.
బోరాన్ ట్రై ఫ్లోరైడ్ విభిన్నమైన లేవిస్ ఆమ్లం. లేవిస్ క్షరాలతో చర్యల వలన సంక్లిష్ట సంయోగ పదార్థాలైన adducts ను ఏర్పరచును.
బోరాన్ ట్రైఫ్లోరైడ్ నీటితో జరిపే జలవిశ్లేషణ చర్య(Hydrolysis)వలన బోరిక్ ఆమ్లం మరియు ఫ్లోరోబోరిక్ ఆమ్లం ఏర్పడును.ఈ చర్యలో మొదట అక్వో అడక్ట్(aquo adduct) అయిన HO-BF ఏర్పడును.ఇది HF ను కోల్పోయి బోరాన్ ట్రై ఫ్లోరైడ్ తో ఫ్లోరోబోరిక్ ఆమ్లాన్ని ఏర్పరచును.
Adduct అనగా రెండు సంయోగ పదార్థాల మధ్య అదనపు సంకలన చర్య వలన ఏర్పడిన రసాయన పదార్ధం
సేంద్రియ సంశ్లేషణలో బోరాన్ ట్రైఫ్లోరైడ్ ను రసాయన కారకం,ముఖ్యంగా లీవిస్ ఆమ్లం(Lewis acid)గా ఉపయోగిస్తారు. లీవిస్ ఆమ్లం అనగా రసాయనపదార్థం నుండి(దాత)రింగు/జంట/జత ఎలక్ట్రానులను స్వికరించునది.
రాజా వత్సవాయ సూరిబాబు రాజు
రాజా సూరిబాబు రాజు పెద్దాపురం సంస్థానాన్ని 300 సంవత్సారాలు పరిపాలించిన వత్సవాయ వంశస్థుల కోవకి చెందినవారు. ఆయన పూర్తిపేరు "శ్రీ రాజా వత్సవాయ లక్ష్మీ సూర్యనారాయణ జగపతి బహద్దరు మహారాజు". 
రాజా వత్సవాయ సూరిబాబు రాజు జనవరి 7 1954 న పెద్దాపురంలో సూర్యనారాయణ జగపతి, సర్శిమూర్తియమ్మ దంపతులకు జన్మించారు. ప్రాధమిక విద్యను లూథరన్ హైస్కూల్ లో చదివారు. మహారాణీ కళాశాల, పెద్దాపురం నుండి పట్ట బద్రులయ్యారు.
పెద్దాపురం మహారాణీ కళాశాల అధ్యక్షులుగా, కాంగ్రేస్ పట్టణ అద్యక్షులుగా తన సేవలనందించారు. జిల్లా కాంగ్రేస్ యువ నాయకునిగానూ, మహారాణీ సత్రం కార్యనిర్వాహక అధ్యక్షునిగానూ పనిచేసారు. 1999 నుండి తెలుగుదేశం పార్టీ రాష్ట్ర కార్యదర్శిగా పార్టీకి సేవలనందించారు. రెండు సార్లు పెద్దాపురం పురపాలక సంఘ కార్యనిర్వాహక అధ్యక్షులుగా ఎన్నికయ్యారు. పెద్దాపురం పురపాలక సంఘంలో అప్పటి వరకు ఉన్న కాంగ్రెస్ పార్టీపై తెలుగుదేశం తరపున పోటీచేసి విజయం సాధించి మొదటిసారి చైర్మన్ గా మార్చి 31 2000 నుండి మార్చి 30 2005 వరకు తన సేవలనందించారు. తరువాత రెండవసారి కూడా విజేతగా నిలిచి 03.07.2014 న చైర్మన్ బాధ్యతలు స్వీకరించారు.
తెలుగుదేశం పార్టీ రాష్ట్ర కార్యదర్శిగా అటు పార్టీ కార్యక్రమాలలో మరియు నవ్యాంద్ర నిర్మాణంలో చురుకుగా పాల్గొంటూ ఇటు పెద్దాపురం ప్రథమ పౌరుడిగా ప్రముఖ పాత్ర పోషిస్తూ అత్యంత ప్రభావశాలియైన రాజకీయనాయకుడిగా అందరి మన్ననలూ పొందుతూ అందరినీ అక్కున చేర్చుకుంటూ చిన్న పిల్లల్ని సైతం ఆప్యాయంగా పలకరిస్తూంటారు.
నియోజకవర్గంలో ప్రతీ కార్యక్రమానికీ హాజరవుతూ కష్టం అన్న ప్రతీఒక్కరినీ ఆదుకుంటూ అనుకున్న అభివృద్ధి పనిని అందుకోవాల్సిన లక్ష్యాన్ని ఎన్ని అవాంతరాలు వచ్చినా వదలని మనిషిగా కులమతాలకి అతీతంగా పేదల సంక్షేమమే పరమావదిగా పరిపాలన చేసే ప్రజానాయకులుగా పేరుపొందారు.
రాజకీయాలు ఎన్నికలవరకే ఎన్నికల తర్వాత ప్రతీ పనీ ఊరి అభివృద్ధి కొరకే అని విశ్వసించే వారిలో మొదటి వరసలో ఉంటారు. ముక్కు సూటిగా వ్యవహరిస్తారు నాన్చేధోరణి సహించరు. న్యాయం ఎటు ఉంటే అటు నిలబడతారు. అది అధికార పక్షమా ప్రతి పక్షమా అనిచూడరు.
టెన్నీస్ చాంపియన్ గా, హార్స్ రైడర్ గా, రైఫిల్ షూటర్ గా, ఇంకా అనేక క్రీడలలో ప్రావీణ్యులుగా క్రీడాభ్యుదయానికి బాటలువేస్తూ క్రీడాకారులను అభినందిస్తూ ప్రోత్సహిస్తూ యువక్రీడాకారులలో స్పూర్తినింపుతున్నారు.
పెద్దాపురం ప్రాశస్త్యాన్ని ప్రతిభింబింపజేసే ప్రతీ అంశాన్నీ గౌరవిస్తూ పెద్దాపురం ప్రాముఖ్యతని ప్రతీ చోటా తెలియజేస్తూ పెద్దాపురం చరిత్రని ప్రపంచానికి పరిచయం చేయాలనుకునే ప్రతీఒక్కరిని ప్రోత్సహిస్తున్నారు.
చారిత్రక పెద్దాపుర పునర్నిర్మాణానికి పునాధిరాళ్లు పేరుస్తూ పునర్వైభవానికి విశేషకృషి చేస్తూ పురపాలక సర్వతోముఖాభివృద్ధికి సర్వదాకృషి చేస్తున్న పెద్దాపురం ప్రథమపౌరులు శ్రీ రాజా సూరిబాబు రాజు గారు.
మంజు వార్యర్
మంజు వార్యర్, ప్రముఖ భారతీయ సినీ నటి, నృత్య కళాకారిణి. ఆమె ఎక్కువగా మలయాళం సినిమాల్లో నటించింది.
ఆమె తన 16వ ఏట 1995లో సాక్ష్యం అనే సినిమాతో తెరంగేట్రం చేసింది. ఆమె నటించిన సల్లాపం, ఏ పళయుం కదన్ను, తూవల్ కొట్టరం, కలియట్టం, కృష్ణగుదియిల్ ఒరు ప్రనయకలదు(1997), దయ, ప్రణయవర్ణంగళ్, సమ్మర్ ఇన్ బెత్లెహెం, కన్మదం(1998), పత్రం(1999). ఏ పళయుం కదన్ను సినిమాలోని నటనకుగానూ మంజు కేరళ రాష్ట్ర ఉత్తమ సినీ నటి పురస్కారం లభించింది. ఆ తరువాత ఆమె వరసగా నాలుగు సార్లు ఫిలింఫేర్ ఉత్తమ నటి పురస్కారం గెలుచుకుంది.
ఉమామహేశ్వరి
ఉమామహేశ్వరి సంస్కృత హరికథ కళాకారిణి.
ఉమామహేశ్వరి సంగీత విద్యాంసుల కుటుంబంలో 1965లో జన్మించింది.
చిన్నతనంలోనే కర్నాటక సంగీతం అభ్యసించిన ఉమామహేశ్వరి, హరికథపై అభిరుచిని పెంచుకుంది. 1975లో తూర్పు గోదావరి జిల్లా కపిలేశ్వరపురంలోని శ్రీసర్వారాయ హరికథా పాఠశాలలో చేరి సంగీత నాట్యాలతో పాటు సంస్కృతమూ అభ్యసించింది.
1985 నవంబరు 26న మధ్యప్రదేశ్ లోని ఉజ్జయినిలో జరిగిన కాళిదాసు జయంతి మహా సభలలో ప్రసిద్ధ సంస్కృత పండితుల సమక్షంలో ఉమామహేశ్వరి కాళిదాసు కుమార సంభవాన్ని సంస్కృత హరికథ గానం చేసింది. ఈమె పాండిత్యానికి కాళిదాస అకాడమి ప్రియపాత్రమైంది. నాటి నుంచి ఉమామహేశ్వరి ఆరేళ్ల పాటు వరుసగా కాళిదాసు కావ్య నాటకాలను అకాడమిలో హరికథలుగా ప్రదర్శించింది.
ఉమామహేశ్వరి సంస్కృత కీర్తలను ప్రముఖ సంగీత విద్యాంసులు నల్లాన్ చక్రవర్తుల కృష్ణమాచార్యులు రచించేవాడు. పొట్టి శ్రీరాములు తెలుగు విశ్వవిద్యాలయంకి పొట్టి శ్రీరాములుపై హరికథ, రామకృష్ణ మిషన్కి రామకృష్ణ పరమహంస పై హరికథ రచించింది.
వెంట్రిలాక్విజం
వెంట్రిలాక్విజం వేదికల మీద ప్రదర్శించే ఒక కళ. ఇందులో కళాకారుడు ఒక బొమ్మను చేతిలో ఉంచుకుని దానిని ముఖ కవళికలు మారుస్తూ, తన నోరు కదపకుండా మాట్లాడుతూ బొమ్మ మాట్లాడుతున్నట్లు భ్రమను కలుగజేస్తాడు.
వెంట్రిలాక్విజం మొదట్లో ఒక మతాచారంగా ఉండేది. వెంట్రిలాక్విజం అనే పదానికి లాటిన్ భాషలో "కడుపులోనుంచి మాట్లాడటం" అనే అర్థం ఉంది. గ్రీకు ప్రజలు దీన్ని "గ్యాస్ట్రోమాన్సీ" అని పిలిచేవారు. వీరు కడుపులో ఉత్పన్నమయ్యే శబ్దాలను చనిపోయిన వారి గొంతులనీ, వెంట్రిలాక్విస్ట్ ఆ శబ్దాలను అర్థం చేసుకుని చనిపోయిన వారితో మాట్లాడగలడనీ, భవిష్యత్తును గురించి చెప్పగలరనీ విశ్వసించేవారు.
భారతదేశంలో ఈ కళ అడుగుపెట్టి సుమారు వందేళ్లకుపైగా అవుతుంది. భారతదేశంలో ఈ కళను మొట్టమొదటిసారిగా వై. కె. పథ్యే అనే వ్యక్తి ప్రదర్శించాడు. ఈయన వృత్తి రీత్యా మెజీషియన్. తనకు కావలసిన వస్తువుల కోసం ఇంగ్లండు వెళ్ళేవాడు. అలా అనుకోకుండా అక్కడ ఓ సైనికుడు బొమ్మతో మాట్లాడిస్తూ తన తోటివారిని నవ్వించడం చూసి దానిమీద ఆసక్తి పెంచుకున్నాడు. అమెరికా నుంచి వెంట్రిలాక్విజం మీద ఓ పుస్తకం కూడా తెచ్చుకుని చదివాడు. దాన్ని చదివి సొంతంగా వెంట్రిలాక్విజం నేర్చుకుని 1916లో మొట్టమొదటిసారిగా భారతదేశంలో వెంట్రిలాక్విజం ప్రదర్శన ఇచ్చాడు.
గోపీ గాఁయె బాఘా బఁయె
గోపీ గాఁయ్నె బాఘా బఁయ్నె (గోపీ పాడతాడు - బాఘా వాయిస్తాడు) 1969లో విడుదలైన బెంగాలీ సినిమా. ఈ చిత్రం ఉత్తమ చలనచిత్రంగా భారత జాతీయ చలనచిత్ర పురస్కారం అందుకుంది. ఈ పురస్కారం క్రింద స్వర్ణకమలం, 20 వేల రూపాయల నగదు లభించాయి. దర్శకుడికి 5 వేల రూపాయల నగదు, నగిషీ చెక్కబడిన ప్లేటు (plaque) ఇచ్చారు. ఇదే సినిమాకు గాను ఈ చిత్రదర్శకుడు సత్యజిత్ రేకు ఉత్తమ దర్శకుడిగా అవార్డు దక్కింది. ఈ చిత్రానికి నేపాల్ దత్తా, ఆషిమ్‌ దత్తాలు నిర్మాతలు.
గోపీ ఒక పల్లెటూరులోని ఒక చిన్న వ్యాపారస్తుని కొడుకు. అతనికి సంగీతం అంటే ఎంతో ఇష్టం. అయిత అతని గొంతు అందుకు సహకరించేది కాదు. అతనికి సరైన స్వరాలు పలికేవి కావు. కొందరు పెద్దమనుషులు సరదాకి అతన్ని పొగిడి రాజుగారి దగ్గరకు వెళ్ళి పాడమని ప్రోత్సహించారు. గోపీ వారన్న మాటలన్నీ నిజమేనని నమ్మి రాజుగారి దగ్గరకు వెళ్ళి పాడాడు. ఫలితంగా రాజు అతన్ని కఠినంగా దండించాడు. అతనిని ఆ గ్రామం నుంచి బహిష్కరించాడు.
గోపీ ఆ గ్రామం విడిచి నడవసాగాడు. చీకటి పడే సమయానికి అతను ఒక అరణ్య సమీపానికి వచ్చాడు. అక్కడ అతనికి ఓ స్నేహితుడు కలిసాడు. అతని పేరు 'బాఘా'. అతనికీ సంగీతంలో ప్రవేశం ఉంది. అతడు డోలు వాయిస్తాడు. అతనికీ, గోపీకి పట్టిన గతే పట్టడం వల్ల వారిద్దరికీ త్వరగా సాన్నిహిత్యం కుదిరింది. చీకట్లో ప్రయాణం చేయడానికి వారిద్దరూ భయపడ్డారు. అందువల్ల గోపీ పాడుతూ, బాఘా డోలు వాయిస్తూ ఆ చీకట్లో నడవసాగారు. వారి పాట, వాద్యం ఆ అడవిలో నివాసం ఏర్పరచుకున్న దయ్యాలకు విపరీతంగా ఆకర్షించాయి. అవన్నీ ఉత్సాహంగా నృత్యం చెయ్య నారంభించాయి. అందుకు ప్రతిఫలంగా దయ్యాలరాజు వారు కోరుకున్నప్పుడల్లా ఆహారము, వస్త్రాలు లభించేటట్టు, వారి సంగీత వాద్యాలు సర్వజనులనూ రంజించేటట్టూ, తను ఇచ్చిన పాదరక్షలు ధరించి కావలసిన చోటకు వెళ్ళగలిగేటట్టూ మూడు వరాలు ఇచ్చాడు.
గోపీ, బాఘా ఆ వరాలను తీసుకుని 'ఘండి' అనే సన్మార్గుడైన రాజు ఆస్థానానికి వెళ్ళడానికి నిశ్చయించుకున్నారు. అక్కడికి వెళ్ళి వారు ఒక సంగీత పోటీలో గెలుపొందారు. మంచి పేరు సంపాదించుకున్నారు. అక్కడే సుఖంగా జీవించసాగారు. అయితే అంతలో పొరుగు దేశమైన 'హలా' దేశపు రాజు దుర్మార్గుడైన అతని ప్రధానమంత్రి ప్రోత్సాహంతో ఘండీ మీద యుద్ధం ప్రకటించాడు. గోపీ, బాఘా అతనిని ఎదుర్కోవడానికి నిశ్చయించుకున్నారు. చాలా సాహసాలూ, మాయలూ చేసి 'హల్లా' రాజును పట్టి బంధించి 'ఘండీ' వద్దకు తీసుకుని వచ్చారు. అతనిని చూసి ఘండీ ఆశ్చర్యపోయాడు. వారిద్దరూ కవలలు! అతను ఎన్నడో తప్పిపోయిన తన సొంత సోదరుడు. ఇద్దరూ అమితానందం పొందారు. తమ కలయికకు కారణభూతులైన గోపీ, బాఘాలకు తమ కుమార్తెలను ఇచ్చి వివాహం చేశారు. అదృష్టదేవత వారిద్దర్నీ మరోసారి వరించింది. ఇద్దరూ సుఖంగా జీవించసాగారు.
సిప్రాలి
సిప్రాలి ఒక వ్యంగ్య రచనా సంపుటి మూల రచన శ్రీశ్రీ.
తెలుగు సాహిత్యంలో శ్రీశ్రీ వ్రాయని సాహితీ ప్రక్రియ లేదు. ఐతే చాలా తక్కువమందికి తెలిసిన విషయం ఏమిటంటే, శ్రీశ్రీ వ్యంగ్య సాహిత్యంతో అంటే పేరడీ సాహిత్యంతో కూడా ఎన్నో రచనలు చేసి తెలుగు సాహితీ ప్రియులను ఆనందింప చేశాడు. శ్రీశ్రీ పేరడీ రచనలలో భాగంగానే ‘సిప్రాలి’ అనే శీర్షిక క్రింద ఒక గ్రంధం ప్రచురణ జరిగింది అది బహుళ ప్రాచుర్యం కూడా పొందింది. ‘సిప్రాలి’లో రమారమి అన్ని పద్యాలకు “సిరిసిరి” అనే మకుటం వొచ్చేటట్టు రచన చేసాడు. శ్రీ అనే పదం తెలుగులో ప్రకృతి ఐతే సిరి అనే పదం వికృతి కాబట్టి దీనికి మకుటం శ్రీశ్రీకి బదులు సిరిసిరి అని పెట్టి ఉంటాడు. అంటే తన గ్రంధం యొక్క పేరు పెట్టటంలో కూడా కవి పేరడీ చేశాడు అన్నమాట.
“ఒక మూల రచనకు అధిక్షేపాణాత్మకమైన, హేళనాత్మకమైన, హాస్యాత్మకమైన రచనతో కూడిన అనుకరణను మాత్రమే పేరడీ అని అంటారు”. పూర్వము వికటకవిగా పేరు పొందిన తెనాలి రామకృష్ణ కవి పేరడీకి ఆద్యుడని భావన చేయవచ్చు. ఆధునిక యగంలో అనేకమంది కవులు పేరడీకి వన్నె తెచ్చారు. ప్రాచీన కవుల నుంచి ఆధునిక కవుల వరకు అన్ని రచనలకు పేరడీలు కట్టారు. ఆధునిక కవులలో జలసూత్రం రుక్మిణీనాధ శాస్త్రి (జరుక్ శాస్త్రి) గారు పేరడీకి కొత్త ఒరవడిని, పోకడలను, ప్రజాదరణ తీసుకొచ్చాడు. బమ్మెర పోతన, తిక్కన, ఎర్రన్న, శ్రీశ్రీ, విశ్వనాథ సత్యనారాయణ, దేవులపల్లి కృష్ణ శాస్త్రి ఇలా ఒకరేంటి దాదాపు ప్రాచీన, ఆధునిక కవులందరి రచనలకు పేరడీకి రచనలకు గురి అయ్యాయి అవి విరివిగా లభ్యమౌతున్నాయి.
శ్రీశ్రీ ఒక వ్యంగ్య వైతాళికుడు – శ్రీశ్రీ సాహితీ ప్రక్రియలో మరో పార్శ్వము
వీరమాచనేని సరోజిని
వీరమాచనేని సరోజిని రంగస్థల నటి మరియు తొలితరం బుర్రకథ కళాకారిణి. ప్రముఖ చలనచిత్ర దర్శకుడు వీరమాచనేని మధుసూదనరావు సతీమణి.
వీరమాచనేని సరోజిని కృష్ణా జిల్లా, ఆత్మకూరు లో జన్మించింది.
ఎన్టీఆర్ జాతీయ పురస్కారం
ఎన్టీఆర్ పేరిట సినిమా ప్రముఖులకు జీవిత కాలంలో చేసిన సేవకు గుర్తింపుగా ఎన్టీఆర్ జాతీయ పురస్కారాన్ని ఆంధ్ర ప్రదేశ్ ప్రభుత్వం 1996 లో నెలకొల్పింది.
మిఠాయి థియేటర్
మిఠాయి థియేటర్ 2014 సెప్టెంబరు 19న హైదరాబాద్లో పార్లమెంట్ సభ్యురాలు కల్వకుంట్ల కవిత గారి చేతుల మీదుగా ప్రారంభించబడిన చిన్నపిల్లల మరియు పెద్దల నాటక సంస్థ.
మిఠాయి థియేటర్ చిన్నారులకు రంగస్థల కళల్లో ఉచిత వేసవి శిక్షణ శిబిరాన్ని ఏర్పాటుచేసింది.
కస్తూరి పట్నాయక్
కస్తూరి పట్నాయక్, ప్రముఖ ఒడిస్సీ నాట్య కళాకారిణి. ఆమె భువనేశ్వర్ కు చెందిన ఒడిస్సీ రీసెర్చి సెంటర్ లో గురువుగా పని చేస్తోంది కస్తూరి. ఈ సెంటర్ లో 20 ఏళ్ళ నుంచీ ఆమె విద్యార్ధులకు ఒడిస్సీ  నృత్యంలో శిక్షణ ఇవ్వడమే కాక, నృత్య దర్శకత్వం కూడా చేస్తోంది. ఈ రీసెర్చీ సెంటర్ నుంచీ శిక్షణ పొందిన మొదటి బ్యాచ్ విద్యార్ధిని ఆమె.
కస్తూరీ ఒడిస్సీ నృత్య కళాకారిణి, నృత్య దర్శకురాలు, గురువు.  ఒడిస్సీ నృత్య రీతిలో ఎక్కువ ఏళ్ళు కెరీర్ ఉన్న కళాకారిణిగా ఈమె  దేశంలో ప్రఖ్యాతి చెందింది. ఎక్కువగా ఒడిస్సీ నృత్య నాటకాలను  సింగిల్ గానూ, గ్రూప్ తోనూ ప్రదర్శిస్తూంటుంది కస్తూరి. సంప్రదాయ, జానపద  రీతుల్ని మేళవించి  ఈ నృత్య నాటకాలను  తీర్చిదిద్దుతుంది ఆమె. ఎక్కువగా భారతీయ పురాణాలు, చారిత్రక ఘటనలు, సామాజిక సమస్యలపై ఈ నాటకలు ఉంటాయి.
ఆమె తన చిన్నతనం నుంచే ఒడిస్సీ, కథక్ నృత్య రీతుల్ని నేర్చుకుంది. భువనేశ్వర్ లోని ఒడిస్సీ రీసెర్చి సెంటర్ లోనే ఆమె నాట్యం నేర్చుకుంది. ఒడిస్సీ గురువుల్లో ప్రముఖులైన గురు రఘునాథ్ దత్తా, పద్మవిభూషణ్ గ్రహీత గురు కెలుచేరన్ మోహపత్ర, పద్మశ్రీ గ్రహీత కుంకుం మొహంతీ,  పద్మశ్రీ గ్రహీత  గంగాధర్  ప్రధాన్,  గురు రమణి రంజన్ జేన, గురు దయానిధి దాస్ వంటి వారి దగ్గర నేర్చుకుంది కస్తూరి.
ఆసియా ఖండం మొత్తం తిరిగి ప్రదర్శనలు ఇచ్చింది ఆమె. హాంగ్ కాంగ్, రష్యా, ఇండోనేషియా, థాయ్ ల్యాండ్, సింగపూర్, ఉత్తర కొరియా వంటి దేశాల్లో  ప్రదర్శనలు ఇవ్వడమే  కాక, అక్కడి వారికి ఒడిస్సీలో  శిక్షణ కూడా ఇచ్చింది కస్తూరి.
ఆమె మన దేశంలోనూ, విదేశాల్లోనూ ఎంతోమంది శిష్యులకు ఒడిస్సీ నేర్పించింది. వారిలో చాలామంది గురువులు అయ్యారు కూడా.
మాధవీ లత
మాధవీ లత ఒక సినిమా నటి. తెలుగు, తమిళ సినిమాల్లో నటించింది.
మాధవీ లత కర్ణాటక లోని బళ్ళారిలో 1988, అక్టోబరు 2న జన్మించింది. బళ్ళారిలోనే ఎ. ఎస్. ఎం. మహిళా కళాశాలలో సోషియాలజీలో డిగ్రీ చేసింది. తరువాత గుల్బర్గా విశ్వవిద్యాలయం నుంచి ఆర్థిక శాస్త్రంలో ఆనర్స్ డిగ్రీ చేసింది. కన్నడ కుటుంబంలో పుట్టినా తెలుగు, తమిళ భాషలు ధారాళంగా మాట్లాడగలదు. మాధవీలత మొదట్లో చిన్న చిన్న పాత్రలో సినిమాల్లోకి అడుగుపెట్టి 2008లో రవిబాబు దర్శకత్వంలో వచ్చిన నచ్చావులే (2008) సినిమాలో కథానాయికగా నటించింది. ఈ సినిమా విజయవంతం అయింది. తర్వాత నానీ సరసన ఆమె కథానాయికగా నటించిన స్నేహితుడా పెద్దగా విజయం సాధించలేదు. తరువాత ఆమె ఒక సంవత్సరం పాటు యునైటెడ్ కింగ్‌డం లో గడిపింది. అచట కోవెంట్రీ విశ్వవిద్యాలయం నుండి ఫాషన్ డిసైనింగ్ లో మాస్టర్స్ డిగ్రీని పొందింది. తరువాత హైదరాబాదు వచ్చి తిరిగి సినిమా ప్రస్థనాన్ని కొనసాగించింది. ఆమె "అరవింద్ 2" (2013) లో నటనను తిరిగి కొనసాగించింది. ఆమె యొక్క విడుదల కాని చిత్రం "చూడాలని చెప్పాలని" లో ఆమె నందమూరి తారకరత్న తో నటించింది. ఆ సినిమాలో ఆమె మూగ మరియు చెవుడు గల అమ్మాయిగా నటించింది.
ఆమె మొదటి సినిమా 2015 లో తమిళంలోని "సుందర్ సి". ఆమె తెలుగులో మహేష్ బాబు కథానాయకునిగా విడుదలైన అతిథి లో హీరోయిన్ స్నేహితురాలిగా మొట్టమొదటిసారి నటించింది.
సంధ్యారాణి (నటి)
సంధ్యారాణి 1960 - 70 దశకాలలో తెలుగు చిత్రాలలో నటించిన సినిమానటి.
ఈమె నటించిన కొన్ని తెలుగు సినిమాలు:
తాపీ రాజమ్మ
తాపీ రాజమ్మ ప్రథమ బుర్రకథ మహిళ కళాకారిణి. రంగస్థల నటి.
కర్నూలుకు చెందిన రాజమ్మ, కృష్ణా జిల్లా వైజ్ఞానిక దళంలో బందరు అనసూయ, పరుచూరి సూర్యాంబలతో కళారూపాల్లో, పాటల్లో శిక్షణ పొందారు. తాపీ రాజమ్మ భర్త తాపీ మోహనరావు, మామ తాపీ ధర్మారావు.
కొండేపూడి రాధ, వీరమాచనేని సరోజిని లతో బుర్రకథ దళంలో వంతదారుగా రాజకీయం చెప్పడం ప్రాంభించింది.
ప్రజానాట్యమండలిలో చేరి గరికపాటి రాజారావు శిష్యురాలు అనేక ప్రదర్శలను ఇచ్చింది. ప్రజానాట్యమండలి ప్రథమ నాటకం ‘ముందడుగు’ (సుంకర సత్యనారాయణ, వాసిరెడ్డి భాస్కరరావు ల రచన) లో మిక్కిలినేని రాధాకృష్ణమూర్తి, పెరుమాళ్లు, చదలవాడ కుటుంబరావు, తుమ్మల కేశవరావు, కొండేపూడి రాధ లతో కలిసి తాపీ రాజమ్మ నటించింది.
ప్రభా ఆత్రే
ప్రభా ఆత్రే (జననం 1932 సెప్టెంబరు 13) ఒక కిరాణా ఘరానాకు చెందిన ఒక హిందుస్తానీ గాయని.
ఈమె పూణే నగరంలో అదాసాహెబ్, ఇందిరాబాయి ఆత్రే దంపతులకు జన్మించింది. బాల్యంలో ఈమె మరియు ఈమె సోదరి ఉషలకు సంగీతం పట్ల ఆసక్తి ఉండేది కానీ ఇద్దరూ సంగీతాన్ని వృత్తిగా స్వీకరించాలని భావించలేదు. ఈమె 8 యేళ్ల వయసులో ఈమె తల్లి ఇందిరాబాయి అనారోగ్యంతో బాధ పడుతుండగా ఆమెకు ఎవరో శాస్త్రీయ సంగీతం ద్వారా ఆ రుగ్మతలను తొలగించవచ్చని ఇచ్చిన సలహాను పాటించి కొంత సంగీతాన్ని నేర్చుకున్నది. ఆ సంగీత పాఠాలను విని ఈమెకు శాస్త్రీయ సంగీతం పట్ల మక్కువ ఏర్పడింది.
ఈమె శాస్త్రీయ సంగీత శిక్షణ గురుకుల పద్ధతిలో నడిచింది. ఈమె ప్రారంభంలో విజయ్ కరందీకర్ వద్ద శాస్త్రీయ సంగీతాన్ని అభ్యసించింది. ఆ తర్వాత సురేష్ బాబు మానె, హీరాబాయి బరోడేకర్ ల వద్ద ప్రత్యేక శిక్షణను పొందింది. ఈమెపై ఆమీర్ ఖాన్, బడే గులామ్‌ అలీఖాన్ ల ప్రభావం ఉంది. 
ఈమె ఒక వైపు సంగీతం నేర్చుకుంటూనే సైన్సు, న్యాయశాస్త్రాలలో డిగ్రీ పూర్తి చేసింది. ఆ తరువాత సంగీతంలో పి.హెచ్.డి చేసింది.ప్రభా ఆత్రే తొలి రోజులలో మరాఠీ నాటకాలలో పాటలు పాడే పాత్రలను ధరించింది. ప్రస్తుతం ఈమె దేశంలోని కిరాణా ఘరానాకు చెందిన అనుభవజ్ఞులైన గాయకులలో మొదటి వరసలో ఉంది. ఈమె మొదటి ఎల్.పి.రికార్డు "మరు బిహాగ్" ఈమెపై ఆమిర్‌ఖాన్ యొక్క ప్రభావాన్ని స్పష్టంగా తెలుపుతుంది.
భారతీయ శాస్త్రీయ సంగీతాన్ని విశ్వవ్యాప్తం చేయడంలో ఈమె పాత్ర ఎన్నదగినది. ఈమెకు ఖయాల్, టుమ్రీ, గజల్, దాద్రా, గీత్, నాట్య సంగీత్ మొదలైన ప్రక్రియలలో ప్రవేశం ఉంది. ఈమె 1969 నుండి విద్యార్థులకు సంగీత శిక్షణను ఇస్తున్నది.
ఈమె ఈ క్రింది ఆడియో రికార్డులను విడుదల చేసింది.
2011లో ఈమె పేరు మీద "స్వరయోగిని డా.ప్రభా ఆత్రే రాష్ట్రీయ శాస్త్రీయ సంగీత పురస్కారం" ప్రారంభించబడింది.
సంజుక్తా పాణిగ్రాహి
సంజుక్తా పాణిగ్రాహి (24 ఆగస్టు 1944 – 24 జూన్ 1997) ప్రముఖ భారతీయ ఒడిస్సీ నృత్య కళాకారిణి. అతి చిన్న వయసులో సంప్రదాయ  నృత్యం  నేర్చుకుని,  ఆ నృత్యంలో  ప్రఖ్యాతం  పొందిన అతి కొద్దిమందిలో  సంజుక్తా ఒకరు కావడం విశేషం.
భారతీయ సంప్రదాయ నృత్యంలో ఆమె చేసిన కృషికి ఫలితంగా 1975లో భారత అత్యంత పౌర పురస్కారమైన పద్మశ్రీ పురస్కారాన్ని పొందింది. 1976లో  సంగీత  నాటక అకాడమీ  పురస్కారం కూడా అందుకొంది ఆమె.
ఒడిస్సీ నృత్య ప్రదర్శనలు ఇవ్వడంతో పాటు, ప్రభుత్వ సాంస్కృతిక ప్రతినిధిగా వివిధ దేశాలు సందర్శించింది ఆమె. అమెరికా, ఫిలిప్పైన్స్, లండన్, ఇజ్రాయిల్, గ్రీస్ లో జరిగిన దెల్పీ అంతర్జాతీయ సాంస్కృతిక ఉత్సవంలో పాల్గొంది. ఫ్రాన్స్ లోని పారిస్ లో జరిగిన అంతర్జాతీయ సంగీత ఉత్సవంలో దాదాపు 11 వారాల పాటు ప్రదర్శనలు  చేసింది.
ఒడిషా రాష్ట్రంలోని గంజాం జిల్లాలో బరంపురంలోని బ్రాహ్మణ కుటుంబంలో అబ్రహం మిశ్రా, శకుంతల మిశ్రాలకు 24 ఆగస్టు 1944లో జన్మించింది సంజుక్తా. ఆమె బాల్యంలో కూరగాలలు తరుగుతున్నప్పుడు లేదా కట్టెలు కొడుతున్నప్పుడు ఒక విధమైన లయతో వచ్చే శబ్దానికి అనుగుణంగా అకారణంగా నాట్యం చేయడం ప్రారంభించింది. ఆమె తల్లి జానపద కళలను అభిమానించే కుటుంబ నేపధ్యం కలిగినది. ఆమె తన కుమార్తెలో ప్రతిభను గుర్తించి, సంజుక్త తండ్రి అయిన అభీరం మిశ్రా నుండి కొన్ని ప్రారంభ ప్రతిఘటన ఉన్నప్పటికీ ఆమెను ప్రోత్సహించింది. ఈ నృత్య నిరోధానికి కారణం ఆ రోజుల్లో ఈ నృత్యం సాధారణంగా ఆలయాలలో "మహారీలు" అనబడే అమ్మాయిలు చేత నిర్వహించబడడం సాంప్రదాయంగా ఉండేది. ఈ అమ్మాయిలను "దేవదాసీలు" అని దక్షిణ భారతదేశంలో పిలిచేవారు.
ఆమె తల్లి ప్రోత్సాహంతో ఆమె తన 4వ యేట "కెలుచరణ మహాపాత్ర" అనే నృత్య గురువు వద్ద శిక్షణ ప్రారంభించింది. 1950-53 మధ్య కాలంలో మూడు సంవత్సరాలపాటు బిస్యుబా మిలన్ యొక్క ఉత్తమ బాల నటిగా ఆమె గుర్తింపు పొందింది. తన ఆరేళ్ల వయస్సులో ఒక ప్రదర్శనలో తన ప్రదర్శన కాలం అయిపోయినా సరే నృత్య వేదికను వదలకుండా శక్తివంతంగా నాట్యాన్ని కొనసాగించింది. ఆమె తల్లి కేకలు వేసి, నృత్యాన్ని బలవంతంగా ఆపేటట్లు చేసింది. తన తొమ్మిదవ యేట కలకత్తాలోని చిల్డ్రన్స్ లిటిల్ థియేటర్ లో వార్షిక పండగలలో ఆమె తన ప్రదర్శననిచ్చింది.
ఆమె 1952లో అంతర్జాతీయ చిల్డ్రన్ ఫిలిం పెస్టివల్ లో ప్రథమ స్థానం పొందింది. ఆమె విజయాలను పోత్సహించిన ఆమె తల్లిదండ్రులు చెన్నై లోని కళాక్షేత్రంలో చేర్చి ఉత్తమ శిక్షణను అందించాలని నిశ్చయించారు. అక్కడ రుక్మిణీదేవి అరండేల్ మార్గదర్శకత్వంలో శిక్షణ కొనసాగించింది. తరువాతి ఆరు సంవత్సరాలు అక్కడే ఉండి నృత్యప్రవీణ డిప్లొమా ను కథాకళి రెండవ విషయంగా భరతనాట్యంలో పట్టాను పొందారు. తరువాత ఆమె "కళాక్షేత్ర బాలెట్ ట్రూపు" సభురాలిగా భారతదేశం మరియు యితర దేశాలలో ప్రదర్శనలిచ్చారు.
తన 14వ యేట ఆమె ఒడిషా తిరిగి వచ్చారు. రాష్ట్ర ప్రభుత్వం ఆమెను ముంబై లోని భారతీయ విద్యా భవన్ లోని గురు హజారీలాల్ వద్ద కథక్ నృత్యం నేర్చుకొనుటకు ఉపకార వేతనాన్ని యిచ్చింది. కానీ ఆమె ఆ కోర్సును వదలి ఒడిస్సీ నృత్యంలో దృష్టి పెట్టడానికి తిరిగి ఒడిశా వచ్చారు.
ఆమె మరణం తరువాత ఆమె భర్త రఘునాథ్ పాణిగ్రాహి ఆమె పేరుతో "సంజుక్తా పాణిగ్రాహి మెమోరియల్ ట్రస్టు" ను 2009 లో నెలకొల్పారు. ఈ ట్రస్టును ఒడిస్సీ నాట్యకళను అభివృద్ధి చేయుటకు స్థాపించారు. 2001 నుండి ప్రతి సంవత్సరం ఆమె జయంతి సందర్భంగా నృత్యకళాకారులను ఉపకార వేతనాలు యివ్వడం, ఒడిస్సీ నృత్య కళలో ప్రముఖులకు పురస్కారాలను అందజేయడం జరుగుతుంది.
అల్లంరాజు ఉషారాణి
అల్లంరాజు ఉషారాణి ఆకాశవాణి ప్రోగ్రాం ఎగ్జిక్యూటివ్.
ఆమె తూర్పు గోదావరి జిల్లా లోని కాకినాడ లో సూకూరు రాధాదేవి, హనుమంతరావు దంపతులకు మూడవ సంతానంగా జూలై 2 1958 న జన్మించారు. ఆమె అక్క మీనాక్షి, అన్నయ్య సూకూరు రామారావు. కానీ ఉషారాణి పెంపకానికి వెళ్ళి సూకూరు లక్ష్మీబాయి, ఎస్.ఎల్.నరసింహం గార్ల మూడవ కుమార్తెగా పెరిగి వారివద్దే విద్యాబుఇద్ధులు నేర్చారు. వారి పెద్దక్క మొసలికంటి రాదామోహన్. రెండవ అక్క శ్రీమతి ఘనగం ప్రేమప్యారీ.
ఉషారాణి చిన్ననాటనుండే నాట్యశిక్షణ సత్యనారాయణరావు గారి వద్ద అభ్యసించి కాకినాడలోనే కాక పలు నగరాలలో జంషెడ్ పూర్ లో ప్రదర్శనలిచ్చారు. బి.ఎస్సీ ప్యాసయ్యి పి.ఆర్.కళాశాలలో పి.జి.సెంటర్ నుండి ఎం.ఏ.ఇంగ్లీష్ లో ఆంధ్రవిశ్వవిద్యాలయం నుండి గోల్డు మెడల్ సాధించారు. 1983 లో మద్రాస్ స్టాఫ్ సెలక్షన్ కమీషన్ ద్వారా ఎంపికై ఆకాశవాణి కడపకేంద్రంలో ట్రాన్స్ మిషన్ ఎక్సిక్యూటివ్ గా చేరారు. అనంతరం విజయవాడ ఆకాశవాణి కేంద్రానికి బదిలీపై వెళ్ళారు. క్రియశీలక అధికారిగా మంచి పేరు పొందారు.
1985 జనవరి 26 న వీరి వివాహం ప్రముఖ కవి,రచయిత సుధామ గా పేరొందిన అల్లంరాజు వెంకటరావు గారితో జరిగింది.సుధామ ఆకాశవాణి హైదరాబాద్ కేద్రంలో పనిచేస్తూవుండడంతో నాటి ఆకాశవాణి హైదరాబాద్ కేంద్రం స్టేషన్ డైరెక్టర్ లీలాబవుడేకర్ విజయవాడ డైరెక్టర్ పి.ఆర్.రెడ్డి గారిని ఆదేశించి ఉషారాణి ని హైదారాబాద్ కేంద్రానికి బదిలీ చేయించారు . అటుపై ఉషారాణి 1990 లో యూనియన్ పబ్లిక్ సర్వీస్ కమీషన్ ద్వారా ప్రోగ్రాంఎక్సిక్యూటివ్ గా తెలుగువారిలో ప్రధములుగా ఎంపికై విజయవాడ ఆకాశవాణి కేంద్రం స్త్రీలు పిల్లల కార్యక్రమాల విభాగ అధిపతిగా నియమితులయ్యారు.
ప్రతీక్షా కాశీ
ప్రతీక్షా కాశీ, ప్రముఖ భారతీయ కూచిపూడి నాట్య కళాకారిణి. అంధ్రప్రదేశ్ రాష్ట్రానికి చెందిన ఈమె డాక్టర్ గుబ్బి వీరన్న కుటుంబంలో జన్మించింది ఆమె. ఆమె తన ఐదవ ఏట నుంచే కూచిపూడి నాట్యంలో శిక్షణ తీసుకోవడం మొదలుపెట్టింది. ఆమె తల్లి ప్రముఖ కూచిపూడి నృత్య కళాకారిణి  గురు వ్యజయకాంతి కాశీ వద్దే నాట్యం నేర్చుకుంది. ప్రతీక్షా తల్లి వ్యజయకాంతి నృత్య కళాకారిణి మాత్రమే కాక, కొరియోగ్రాఫర్, శాంభవి నృత్య పాఠశాల డైరెక్టర్ గా కూడా వ్యవహరిస్తున్నారు. వ్యజయకాంతి ప్రస్తుతం కర్ణాటక సంగీత నృత్య అకాడమీ చైర్ పర్సన గా కూడ చేస్తోంది.
నీలంశెట్టి లక్ష్మీ
నీలంశెట్టి లక్ష్మీ ప్రముఖ వెయిట్ లిఫ్టింగ్ క్రీడాకారిణి.
శ్రీకాకుళం జిల్లా, అముదాలవలస గ్రామానికి చెందిన అప్పలనాయుడు, మల్లీశ్వరమ్మ దంపతులకు నీలంశెట్టి లక్ష్మీ జన్మించింది.
తొలి శిక్షకుడు పినతండ్రి నీలంశెట్టి అప్పన నేతృత్వంలో 13 ఏళ్ళ వయసులోనే లక్ష్మీ జాతీయ క్రీడలలో పాల్గొన్నది. 1984 లో వెయిట్ లిఫ్టింగ్ క్రీడలో ప్రవేశించిన లక్ష్మీ, 1986లో జిల్లా మహిళా జూనియర్ వెయిట్ లిఫ్టింగ్ పోటీల్లో తొలిసారి పాల్గొన్నది.
1987లో ఆస్ట్రేలియా లోని మెల్‌బోర్న్ లో జరిగిన ప్రపంచ జూనియర్ మహిళల వెయిట్ లిఫ్టింగ్ పోటీల్లో తొలిసారి అంతర్జాతీయ క్రీడారంగ ప్రవేశం చేసింది.ప్రముఖ వెయిట్ లిప్టరైన సురేష్ తో నీలంశెట్టి లక్ష్మీ వివాహం జరిగింది. సురేష్ సి.ఐ.ఎస్.ఎఫ్. లో ఇన్సిపెక్టర్ గా పనిచేస్తున్నాడు. వీరు ప్రస్తుతం విశాఖట్టణం లో ఉంటున్నారు.
కడూర్ వెంకటలక్షమ్మ
కడూర్ వెంకటలక్షమ్మ (29 మే 1906 –1 జూలై 2002) మైసూరు రాజాస్థానానికి చెందిన సుప్రసిద్ధ భరతనాట్య నర్తకి. మైసూరు శైలికి చెందిన భరతనాట్యంలో ఈమె ఆరితేరిన కళాకారిణి. భారత ప్రభుత్వం 1992లో మూడవ అత్యున్నత పౌర పురస్కారం పద్మభూషణ్ తో ఈమెను సత్కరించింది.
వెంకటలక్షమ్మ మైసూర్ రాజ్యంలోని కడూర్ సమీపంలోని తంగళి తండాలో ఒక లంబాడీ కుటుంబంలో 1906, మే 29వ తేదీన జన్మించింది. ఈమె చిన్నతనంలోనే తండ్రి మరణించడంతో తాత రామానాయక్ వద్ద పెరిగింది. ఈమె 8 యేళ్ల వయసులో మైసూరు రాజాస్థానంలోని రాజనర్తకి జట్టి తాయమ్మ వద్ద భరతనాట్య శిక్షణకోసం చేరింది.
ఈమె గురుకుల పద్దతితో తన గురువు వద్ద భరతనాట్యం అభ్యసించి తన 12వ యేటనే "రంగప్రవేశం" చేసింది. ఈమె మైసూరు ఆస్థాన సంస్కృత విద్వాంసులు దేవోత్తమ జోషి, శాంతాశాస్త్రి మరియు గిరి భట్టల వద్ద సంస్కృతాన్ని అభ్యసించింది. కర్ణాటక సంగీతంలోని మెళకువలను బి.దేవేంద్రప్ప మరియు సి.రామారావుల వద్ధ నేర్చుకుంది. ఈమె తన గురువు తాయమ్మతో కలిసి 30 సంవత్సరాలు నృత్య ప్రదర్శనలు ఇచ్చింది.
ఈమె తన గురువు తాయమ్మ ఇంటికి తెల్లవారుఝాముననే వెళ్లి కఠోర శిక్షణను తీసుకునేది. ప్రదర్శనలో ఆహార్యానికంటే అభినయానికి ఎక్కువా ప్రాధాన్యతను ఇచ్చేది.
ఈమెను మైసూరు మహారాజా కృష్ణరాజేంద్ర ఒడయార్ IV ఆస్థాన విదుషీమణి (రాజనర్తకి)గా 1939లో నియమించాడు. ఆ తర్వాత భరతనాట్య కళాకారిణిగా ఈమె పేరు ఇంటింటా మారుమ్రోగింది. భరతనాట్యంలో మైసూరు శైలిని ఈమె తారాస్థాయికి తీసుకువెళ్ళింది. ఈమె కృష్ణరాజేంద్ర ఒడయార్ IV, జయచామరాజేంద్ర ఒడయార్‌ల ఆస్థానంలో ఆస్థాన విదుషీమణిగా 40 సంవత్సరాలు సేవలను అందించింది. ప్యాలెస్‌లో చాముండి ఉత్సవాలలోను, దసరా నవరాత్రి ఉత్సవాలలోను, మహారాజా వర్ధంతి ఉత్సవాలలోను ఈమె నృత్యప్రదర్శన తప్పనిసరిగా ఉండేది.
మైసూరు ప్యాలెస్‌లో 40 యేళ్ల సేవ అనంతరం వెంకటలక్ష్మమ్మ తన స్వంత శిక్షణా సంస్థ "భారతీయ నృత్య నికేతన" ను ప్రారంభించింది.
మైసూరు విశ్వవిద్యాలయం 1965లో మొదటి సారి నాట్యశాస్త్రాన్ని ఒక కోర్సుగా ప్రవేశ పెట్టినప్పుడు దానికి ఈమెను తొలి రీడర్‌గా నియమించింది. ఈమె 9 సంవత్సరాల పాటు పనిచేసి పదవీ విరమణ చేసింది. ఈమె తరువాత ఈమె మనవరాలు శకుంతలమ్మ రీడర్‌గా పనిచేసింది. వెంకటలక్షమ్మ ఎందరో దేశీయ, విదేశీ విద్యార్థులకు గురువుగా భరతనాట్యాన్ని నేర్పించింది. బెంగుళూరులోని "నూపుర స్కూల్ ఆఫ్ భరతనాట్యం"కు ప్రిన్సిపాల్‌గా వ్యవహరించింది.
ఆదిభట్ల కైలాసం
ఆదిభట్ల కైలాసం భారతీయ కమ్యూనిస్టు పార్టీ నాయకుడు. ఆయన శ్రీకాకుళం ఉద్యమం లో ప్రముఖ నాయకుడు.
ఆయన శ్రీకాకుళం జిల్లా లోని కారివలస గ్రామం (ప్రస్తుతం విజయనగరం జిల్లా) లో భూస్వామ్య కుటుంబానికి చెందినవారు. ఆయన 1970 లో కమ్యూనిస్టు పార్టీ ఆఫ్ ఇండియా (మార్కిస్టు-లెనినిస్టు) లో చేరి పార్టీ కాంగ్రెస్ సమావేశంలో కేంద్ర కమిటీకి ఎన్నికైనాడు. ఆయన వృత్తిపరంగా పాఠశాల ఉపాధ్యాయుడు. 1960ల ప్రారంభంలో ఆయన మరియు ఆయన సహచరుడు వెంపటాపు సత్యం తో కలసి శ్రీకాకుళ గిరిజన పోరాటానికి శ్రీకారం చుట్టారు. రాష్ట్ర విభాగాలు వారిపై క్రిమినల్ కేసులు పెట్టాయి. వారు అజ్ఞాతంలోనికి వెళ్ళడానికి నిశ్చయించారు. జూలై 7, 1970 న కైలాసం, సత్యం పోలీసులకు పట్టుబడ్డారు. ఆ తరువాత వారు కాల్చి చంపబడ్డారు. 
ఈ నేపథ్యంలో నాటి ప్రభుత్వం పోలీసు బల ప్రయోగంతో ఉద్యమాన్ని అణచివేసే ప్రయత్నం చేసింది. ఈ సమయంలో వెంపటాపు సత్యం, ఆదిభట్ల కైలాసం తదితర నాయకులు అజ్ఞాతంలోకి వెళ్లి సాయుధ పోరాటాన్ని ప్రారంభించారు. 1967 నుంచి 70 వరకు వందలాదిగా సంఘటనలు జరిగాయి. భూస్వాములు హత్యలు, పోలీసు, సీఆర్పీఎఫ్ గాలింపు చర్యలు, ఎన్‌కౌంటర్లు జరిగాయి. ఇదే సమయంలో పశ్చిమ బెంగాల్లో నక్సల్బరీ ఉద్యమం ఉధృతంగా సాగుతోంది. ఈ రెండు ఉద్యమాలకు భావసారూప్యత గల కారణాలుగా ఆ నాటి నక్సలైట్ పార్టీ జాతీయ నాయకులు చారూ మజుందార్, కానూసన్యాల్, నాగభూషణ్ పట్నాయిక్ తదితర నాయకులు ఉద్యమాన్ని అన్ని విధాలా ప్రోత్సహిస్తూ సహాయ సహకారాలు అందించారు. చివరకు 1970, జూలై 10న వెంపటాపు సత్యం, ఆదిభట్ల కైలాసంలు కురుపాం సమీపంలోని కొండల్లో ఉన్నట్లు సమాచారంతో పోలీసులు వీరిని చుటుముట్టి ఎన్‌కౌంటరు చేశారు. ఆ తరువాత పలువురు నాయకులను అరెస్టులు చేయడంతో నాటి ఉద్యమం బలహీనపడింది.
వెంపటాపు సత్యం
వెంపటాపు సత్యనారాయణ (సత్యం) శ్రీకాకుళం జిల్లాకు చెందిన ఉపాధ్యాయులు, అనేక కమ్యూనిస్టు సంస్థలలో సభ్యులు మరియు 1967లోని శ్రీకాకుళం గిరిజనోద్యమం యొక్క నాయకులు.
ఆయన కమ్యూనిస్టు నాయకుడు శ్రీకాకుళ గిరిజనోద్యమ నేత ఆదిభట్ల కైలాసం సహచరుడు. వారిరువురూ నాటి గిరిజనుల అమాయకత్వం, అన్నింటా దోపిడీకి గురవడంపై చలించి పోయారు. పగలు విద్యార్థులకు పాఠాలు చెబుతూ, ఖాళీ సమయాల్లో రాత్రి పూట గిరిజన గ్రామాల్లో తిరుగుతూ వారిని సంఘటిత పరుస్తూ దోపిడీకి వ్యతిరేకంగా ఉద్యమ పంథాలో నడిపారు. ఆ సమయంలో వీరఘట్టం ప్రాంతానికి చెందిన ఆదిభట్ల కైలాసం, చౌదరి తేజేశ్వరరావు, పాణిగ్రహి తదితర ఒకే భావజాలం గల పలువురు నాయకులు ఒక్కటవడం, వీరందరూ కమ్యూనిస్టు పార్టీ గొడుగు కింద సమష్టి నిర్ణయాలతో పోరటాన్ని ఉద్యమ రూపంలోకి తీసుకువెళ్లారు. గిరిజన ప్రజలను దోచుకొనే షాహుకార్లు, సొండీలు, ఇతర భూస్వాములను హత్యలు చేయడం, వీరి ఇళ్లను దోపిడీ చేసి పేద గిరిజన ప్రజలకు పంపిణీ చేయడం, భూ పోరాటాలు చేయడం ప్రారంభించారు. 1967 అక్టోబరు 31న మొండెంఖల్లు గ్రామంలో గిరిజన ప్రజలతో బహిరంగ సభను నిర్వహించారు. ఈ సభకు పుచ్చలపల్లి సుందరయ్య, కప్పగంతుల సుబ్బారావు తదితర నాయకులు హాజరవుతున్నారు. వందలు, వేలాదిగా గిరిజన ప్రజలు ఈ సభకు తరలివస్తున్నారు. ఆ సమయంలో గుమ్మ లక్ష్మీపురం ప్రాంతానికి చెందిన భూస్వాములు ఈ సభను భగ్నం చేయడానికి ప్రయత్నించారు. ఇందులో భాగంగా పిలేవిడి గ్రామం వద్ద దారికాచి సభకు వెళుతున్న గిరిజనులను అడ్డుకున్నారు. వందలాదిగా వస్తున్న గిరిజనులను భూస్వాములు అడ్డుకోవడంతో గిరిజనులు, వీరి మధ్య ఘర్షణ ఏర్పడింది. ఈ ఘర్షణ ఇరువర్గాల మధ్య కొట్లాటగా దారితీసి చివరకు భూస్వాములు గిరిజనులపై కాల్పులు జరిపారు. ఈ కాల్పుల్లో కోరన్న మంగన్న అనే గిరిజనులు చనిపోయారు. ఈ సంఘటనతో గిరిజన ప్రజలు కసి పెంచుకోవడంతో ఉద్యమం ఉవ్వెత్తున ఎగసింది. భూ స్వాములను, షాహుకార్లను హత్యలు చేయడం, వారి ఇళ్లను దోపిడీ చేసి గిరిజన ప్రజలకు పంచి పెట్టడం వంటి కార్యక్రమాలను ఉధృతం చేశారు.
సత్యం భారతీయ కమ్యూనిస్టు పార్టీ (మార్క్సిస్టు-లెనినిస్టు) లో చేరారు. ఆయన 1969లో సి.పి.ఐ(ఎం.ఎల్) కు కేంద్ర ఆర్గనైజింగ్ సభ్యునిగా ఉన్నారు. తరువాత ఆయన కొత్త సెంట్రల్ కమిటీలో సభ్యునిగా ఎన్నికై ఆ పార్టీ మొదటి కాంగ్రెస్ సమావేశాన్ని చారు ముజుందార్ ప్రధాన కార్యదర్శి తో కలసి నిర్వహించారు.
ఈ నేపథ్యంలో నాటి ప్రభుత్వం పోలీసు బల ప్రయోగంతో ఉద్యమాన్ని అణచివేసే ప్రయత్నం చేసింది. ఈ సమయంలో వెంపటాపు సత్యం, ఆదిభట్ల కైలాసం తదితర నాయకులు అజ్ఞాతంలోకి వెళ్లి సాయుధ పోరాటాన్ని ప్రారంభించారు. 1967 నుంచి 70 వరకు వందలాదిగా సంఘటనలు జరిగాయి. భూస్వాములు హత్యలు, పోలీసు, సీఆర్పీఎఫ్ గాలింపు చర్యలు, ఎన్‌కౌంటర్లు జరిగాయి. ఇదే సమయంలో పశ్చిమ బెంగాల్లో నక్సల్బరీ ఉద్యమం ఉధృతంగా సాగుతోంది. ఈ రెండు ఉద్యమాలకు భావసారూప్యత గల కారణాలుగా ఆ నాటి నక్సలైట్ పార్టీ జాతీయ నాయకులు చారూ మజుందార్, కానూసన్యాల్, నాగభూషణ్ పట్నాయిక్ తదితర నాయకులు ఉద్యమాన్ని అన్ని విధాలా ప్రోత్సహిస్తూ సహాయ సహకారాలు అందించారు. చివరకు 1970, జూలై 10న వెంపటాపు సత్యం, ఆదిభట్ల కైలాసంలు కురుపాం సమీపంలోని కొండల్లో ఉన్నట్లు సమాచారంతో పోలీసులు వీరిని చుటుముట్టి ఎన్‌కౌంటరు చేశారు. ఆ తరువాత పలువురు నాయకులను అరెస్టులు చేయడంతో నాటి ఉద్యమం బలహీనపడింది.
విను చక్రవర్తి
విను చక్రవర్తి (డిసెంబరు 15, 1945 – 27 ఏప్రిల్ 2017) తమిళ సినిమా నటుడు, సినీ రచయిత మరియు దర్శకుడు. ఆయన సుమారు 1000 తమిళ, తెలుగు, కన్నడ, బడగ మరియు మలయాళ చిత్రాలలొ నటించాడు. ఆయన ఎక్కువగా హాస్యనటునిగా, సహాయనటునిగా లేదా ప్రతినాయకునిగా సినిమాలలో నటించాడు. ఆయన తమిళంలో నటించిన "ముని" చిత్రం ఆయన 1000వ చిత్రం. ఆయన గత కొద్ది నెలలుగా అనారోగ్యంతో హాస్పటల్ లో ఉన్నారు.
చక్రవర్తి తమిళనాడు రాష్ట్రంలోని "ఉసిలాంపట్టి" గ్రామంలో ఆదిమూల తేవార్ మరియు మంజువాణి అమ్మాల్ దంపతులకు డిసెంబర్ 15 1945 న జన్మించాడు. రోయపెట్ట ప్రాంతం లోని వెస్ట్‌లీ పాఠశాలలో చదివాడు. తరువాత కామర్స్ లో పట్టాను ఎ.ఎం. జైన్ కళాశాల నుండి పొందారు. ఆయనకు ముగ్గురు సోదరులు మరియు ఒక సోదరి. ఆయన వారిలో అందరికన్నా పెద్దవాడు.
విద్య పూర్తి చేసిన తదుపరి ఆయన ఐస్ హౌస్ పోలీస్ స్టేషన్ లో రిజర్వ్ సబ్-ఇనస్పెక్టరుగా భాద్యతలు ఆరు మాసాల పాటు చేపట్టాడు. తరువాత ఆయన దక్షిణ రైల్వే లలో నాలుగు సంవత్సరాల పాటు ఉద్యోగాన్ని చేసాడు. ఆయన కన్నడ సినిమా దర్శకుడైన "పుట్టన్న కనగాల్" కు కథా రచయితగా పనిచేసాడు. అపుడు ప్రముఖ నిర్మాత తిరుప్పూర్ మణి దృష్టిలో పడ్డాడు. ఆయన 1977లో చక్రవర్తికి కన్నడ చిత్రం "పరసంగడ గెండెటిమ్మా" చిత్రంలో నటించడానికి అవకాశం యిచ్చాడు. ఆ చిత్రం తమిళంలో పునర్మింపబదింది. అప్పటి నుండి ఆయన సుమారు 1000 దక్షిణభారత చిత్రాలలో నటించాడు. వాటిలో 900 తమిళ చిత్రాలు, 30 మలయాళ చిత్రాలు, 5 తెలుగు చిత్రాలు మరియు ఒక బడగ భాషా చిత్రం. ఆయన స్వంతంగా చిత్రాలకు దర్శకత్వం వహించాడు. ఆయన ప్రముఖ నటి సిల్క్ స్మిత ను వెండితెరకు పరిచయం చేసాడు. జెమినీ గణేషన్, రజినీకాంత్, కమల్ హాసన్ వంటి అగ్రనటుల చిత్రాల్లో కీలక పాత్రల్లో నటించి మెప్పించారు.
ఆయన ప్రముఖ టెలివిజన్ మరియు సినిమా నిర్మాత "ఏక్తా కపూర్" ను "ద డర్టీ పిక్చర్" లో సిల్క్ స్మిత చిత్రీకరణకు గానూ విమర్శించాడు. ఆ చిత్రం సిల్క్ స్మిత జీవిత చరిత్ర ఆధారంగా నిర్మింపబడినది. ఆయన సిల్క్ స్మిత పాత్రధారిని నిర్మాత ఏక్తా కపూర్ ఎన్నుకోవడంలో అసంతృప్తి వ్యక్తం చేసాడు. ఆయన సిల్క్ స్మిత విస్తృతమైన భావనను, ఆహ్వానిస్తున్న కళ్ళను కలిగి ఉంటుండని, విద్యాబాలన్ అలా చేయలేదని తెలిపాడు.
విరిసిన వెన్నెల
విరిసిన వెన్నెల 1961, డిసెంబరు 7న విడుదలైన డబ్బింగ్ సినిమా. శ్రీధర్ దర్శకత్వంలో చిత్రాలయ బ్యానర్‌పై వెలువడిన ఈ సినిమా తమిళంలో వచ్చిన "తేన్నిలవు" అనే సినిమాకు డబ్బింగు. సినీ నటి వాసంతి ఈ చిత్రం ద్వారా పరిచయమయ్యింది.
దిగుమర్తి బుచ్చి కృష్ణమ్మ
దిగుమర్తి బుచ్చి కృష్ణమ్మ స్వాతంత్ర్య సమరయోధురాలు, చిత్రకారిణి.
బుచ్చి కృష్ణమ్మ 1900, ఆగస్టు 21న వెంకటరమణరావు, లక్ష్మీదేవి దంపతులకు రాజమహేంద్రవరం లో జన్మించింది. రమణరావు ఆయుర్వేద వైద్యుడు, వీరేశలింగం అనుచరుడు. పాఠశాల విద్య ఎనమిద తరగతిలోనే ఆపేసిన బుచ్చి కృష్ణమ్మ హిందీ విశారదలో ఉత్తీర్ణులయింది.
అన్న రామారావు మాదిరిగానే బుచ్చి కృష్ణమ్మకు చిత్రకళపై ఆసక్తి ఉంది. అన్నతోపాటు బొమ్మూరు వెళ్లి గోదావరి నేపథ్యంగా ప్రకృతి దృశ్యాలు చిత్రించేది. బొబ్బిలి, పెద్దాపురం జమీందార్ల కుమార్తెలకు చిత్రకళ, హిందీ నేర్పించేది.
ఈవిడ పెన్సిల్ స్కెచెస్, వాటర్ కలర్స్ తో వివిధ అంశాలపై చిత్రాలు చిత్రించింది.
బుచ్చి కృష్ణమ్మ 1991, జనవరి 2న మరణించారు.
సంఘి నగర్
సంఘి నగర్ భారతదేశంలోని తెలంగాణ రాష్ట్ర రాజధాని హైదరాబాదు నగరంలోని ఒక ప్రాంతము.
సంఘి నగర్ సంఘి గ్రూపు ఆఫ్ ఇండస్ట్రీస్ చే నిర్మింపబడిన పారిశ్రామిక సముదాయం. దేవాలయ సముదాయం కొండపై స్వర్గధామంగా కట్టబడినది. దాని చుట్టూ ఉన్న సంఘి గ్రూపు కు చెందిన పరిశ్రమలన్నింటినీ సర్వశక్తిమంతుడు ఆశీర్వదించబడుతున్నట్టుగా ఉంది. ఈ ఆలయం రాత్రిపూట చూడటానికి ప్రత్యేకంగా ఉంటుంది. ఇది రామోజీ ఫిల్ం సిటీకి దగ్గరగా ఉంటుంది. సంఘి నగర్ హైదరాబాదులోని దిల్‌సుఖ్ నగర్ కు 25 కి.మీ దూరంలో ఉంది. సంఘి సమూహం యొక్క తయారీ సౌకర్యాలు కాకుండా కార్మికులకు పూర్తి స్థాయిలో గృహనిర్మాణ సముదాయం మరియు వైద్య వసతులు కలిగి ఉంది. ఇందులో విద్యుదుత్పత్తి కేంద్రం, కమ్యూనికేషన్ సౌకర్యాలు, హయ్యర్ సెకండరీ పాఠశాల, సంఘి గ్రూపు సిబ్బంది మరియు కార్మికులకు వసతి సౌకర్యం, హాస్పటల్, ఫుడ్ మార్ట్స్, వినోద సౌకర్యాలు, పోస్టు ఆఫీసు, కేబుల్ మరియు ఇంటర్నెట్ సౌకర్యం కలదు.
సంఘి నగర్ ఎస్.టి.డి కోడ్ : 08415.
ఇదే విధమైన సౌకర్యాలు కలిగిన వేరొక సంఘి టౌన్‌షిప్ గుజరాత్ లోని సంఘి పురం లో కలదు. ఈ ప్రాంతంలో సంఘి ఇండస్ట్రీస్ లిమిటెడ్. అధ్వర్యంలో పెద్ద లిగ్నైట్ ఆధారిత సిమెంటు పరిశ్రమలు ఉన్నాయి.
టి.ఎస్.ఆర్.టి.సి హైదరాబాదు నుండి బస్ సౌకర్యం కలదు. అవి.
ఈ మార్గంలో లాలాగూడ, తార్నాక, ఉప్పల్ రింగురోడ్డు, కామినేని హాస్పటల్స్, ఎల్.బి.నగర్, సంఘి నగర్ అనే ప్రాంతాలున్నాయి.
ఈ మార్గంలో ఉమెన్స్ కళాశాల, చాదెర్గాట్, మలక్‌పేట, దిల్‌ఖుశ్ నగర్, ఎల్.బి.నగర్, సంఘి నగర్ అనే ప్రాంతాలున్నాయి.
సంఘి దేవాలయం
సంఘి దేవాలయం, తెలంగాణ రాష్టంలోని సంఘి నగర్ లో నెలకొని ఉన్నది. ఇది హైదరాబాదు నగరానికి సుమారు 35 కి.మీ దూరంలో ఉన్నది. ఈ దేవాలయం యొక్క చాలా ఎత్తైన పవిత్రమైన రాజా గోపురాన్ని అనేక కిలోమీటర్ల దూరం నుండి చూడవచ్చు. ఈ దేవాలయ సముదాయం పరమానంద గిరి కొండ పైన ఉంది, ఇది భక్తులను ఆకర్షిస్తుంది.
అందమైన కొండల మద్య ఉండడం వాళ్ళ ఈ దేవాలయం చాల ఆకర్షణీయంగా ఆహ్లాదకరంగా ఉంటుంది. 
వెంకటేశ్వర స్వామి వారి ఆలయం మరియు స్వామి వారి విగ్రహం రమణీయంగా ఉంటాయి. ఇక్కడ చాల చిన్న ఉపలయాలు కూడా ఉన్నాయి .
ఈ దేవాలయానికి వెళ్ళడానికి కోటి నుంచి, దిల్సుఖ్ నగర్ నుంచి చాల బస్సు సర్వీసులు ఉంటాయి.
జగన్నాథ దేవాలయం, హైదరాబాదు
జగన్నాథ దేవాలయం భారతదేశం లోని తెలంగాణ రాష్ట్ర రాజధాని హైదరాబాదు లో ఒడిషా కు చెమైన సముదాయంచే నూతనంగా కట్టించబడిన జగన్నాథ స్వామి కి చెందిన దేవాలయం. ఈ దేవాలయం బంజారా హిల్స్ రోడ్ నెం. 12 లో నెలకొని ఉన్నది. ఇచట ప్రతీ సంవత్సరం రధయాత్ర సందర్భంగా అనేక వేలమంది భక్తులు హాజరవుతారు. ఈ దేవాలయం 2009లో నిర్మింపబడినది.
ఈ దేవాలయం పూరి లో నెలకొని ఉన్న జగన్నాథ దేవాలయం నకు ప్రతిరూపంగా భావిస్తారు. అదే విధమైన రూపకల్పన చేయబడిన దేవాలయంగా చెప్పబడుతుంది. ఈ దేవాలయంలో ప్రముఖ ఆకర్షణ భాగం "శిఖరం". ఇది 70 అడుగుల ఎత్తు ఉంటుంది. ఎరుపు రంగులో ఉన్న ఈ దేవాలయం సేండ్ స్టోన్ తో కట్టబడినది. ఈ నిర్మాణానికి అవసరమైన సుమారు 600 టన్నుల రాయిని ఒడిశా నుండి తేవడం జరిగినది. 60 మంది శిల్పులు ఈ నిర్మాణ కార్యక్రమంలొ పాల్గొన్నారు. ఈ దేవాలయంలో విగ్రహాలు లక్ష్మీదేవి, శివుడు, గణేష, హనుమాన్ మరియు నవగ్రహాలు కూడా ఉన్నవి. ఈ రకమైన శిల్పాలు మానవుని అంతర్గత భావాలకు ప్రాతినిధ్యం వహిస్తాయి. దేవాలయం లో ప్రవేశం తర్వాత అంతర్గత భావాలను బయట ఉంచేందుకు సూచిస్తాయి.
గర్భగుడిలో జగన్నాథస్వామి తన సన్నిహితులైన భలభద్రుడు మరియు సుభద్రాదేవి లతో కలసి ఉన్నాడు.